c: text/html

text:
Lazariste
Congrégation de la Mission (Lazariste) ebandi o mobu 1625 o engumba Pari. Kasi ut'o ebandela, mosala mwa lingomba lina moyebanaki mpe o bikolo bisusu.
Lingomba ya Mission lisangisi ba nganga-Nzámbe na mpe ba mofulele. Bango batangemi ba Religieux te, ata ko bakosalaka bilako. Likanisi ya Mosantu Vincent wa Paul lizalaki 'te akoka kobongisa lingomba lyoko na ntina ya kozala mpe kosala mosala lisanga na bato banso ba mokili. Engebene na mibeko mya Eklezya, bakotanga lyango "société de vie apostolique".
Etápe
- 1 Ntina ya lingomba
- 2 Lingomba lizali kosala mosala wapi?
- 3 Tozali boni o kati ya lingomba?
- 4 Misala mya lingomba ut'o kala
- 5 Mioko misala mya sika
- 6 SIEV mpe CIF
- 7 Pɔlɔvɛ́si ya Kɔ́ngɔ-Beljika
Ntina ya lingomba[kokoma]
Lingomba lya Mission lizali kosangela nsango elamu na babola, na nguya ya elimo ya Yésu Kristu. Mosala mokotinda ba Lazariste bazala na bizaleli biye :
- Kolinga kosala liboso mpenza kati ya babola : bosangeli Nsango Elamu na babola, yango nde elembo'te bokonzi bwa likolo bokomi penepene (cf. Mt 11,5) ;
- Kozala mpe na bokebi na makambo ma mokili, mingi mpenza koluka koyeba ntina ya bokeseni mpe bozangi bosembo o bokaboli nkita na kati ya mokili. wana nde kosala mosala mwa profeta o bosangeli Nsango Elamu;
- Koyeba kokabola na babola mpasi ya bango, na ntina 'te bobele biso toteya bango te, kasi bango mpe basangela biso Nsango Elamu.
- Kozala banso lisanga mpo ya kokolisa bolingani mpe bosalisani o kati ya lingomba.
- Kozala na esengo soki lingomba lisengi biso tokende bipai binso na mokili, lokola ba missionnaire ba yambo ba lingomba bapesi biso ndakisa.
- Moko moko mpe biso banso lisanga tokoluka ntango inso kobongola motema, lokola Santu Polo akoloba na biso : "bolanda ezalela ya bato ba nse eye te, kasi bokoma bato ba mayele ma sika." (Rm 12,2) (Constitution art.12).
Lingomba lizali kosala mosala wapi?[kokoma]
Lingomba ya Mission likabwani na ba 45 pɔlɔvɛ́si ntuku inei na itano, na 3 Vice-pɔlɔvɛ́si isato. O molongo mobimba, lingomba lizali kosala na bikolo ntuku mwambi,bikabwani o bituka to continent inso: Afríka, Ameríka, Ostralía, Azía (kin'o Sína) mpe Erópa.
Tozali boni o kati ya lingomba?[kokoma]
O mobu 1998, lingomba ya Mission lizalaki na ba membre 4193. O kati ya bango.
O mibu miye, motango mwa baye bazali kokota na lingomba o bikolo bya Europa mozali moke mpenza. Kasi o bikolo bya Afríka na Ameríka ya nse, motango mona mokoli mingi mpenza.
Misala mya lingomba ut'o kala[kokoma]
Engebene na mibeko mya lingomba,
- Uto ebandela, lingomba ya Mission lizali koteya ba mission populaire na ba paroisse.
- Lingomba lizali mpe kosangela o bikolo biye biyoki naino Nsango Elamu te (mission "ad gentes"). Ezala o bikolo biyebanaka lokola bikolo bya bopalanginyi eyamba to " pays de Mission " (Afríka, Azía, Australie), ezala mpe sik'oyo na Albania, mpe bikolo Ukraine, Siberí, Litwani, Tanzania, Bisanga Salomom, Kuba, Taiwan, Mozambíki na mpe bisusu.
- O bikolo biyike, ba Lazariste bazali kokoba mosala mwa bobokoli bilenge o nzela ya bonganga na makindo (ba Séminaire), mingi mpenza bikolo bizangi ba nganga-Nzambe ba bangomei (clergé autochtone).
- Basango bazali kosalisa ba Filles de charités na nzela ya molimo, mpe mangomba masusu ya ba laic mabandisami na mosantu Vincent (lokola AIC) to mazali kolanda nzela eye alakisaki o kati ya Eklezya mpe mokili (Société de Saint-Vincent de Paul, Association de la Médaille miraculeuse, Jeunesse Mariale Vincentienne...).
- O bikolo bisusu, biteyelo bizali apostolat enene, banda biye bya yambo kin'o biye bya likolo (universités) (Filípino, USA ).
Mioko misala mya sika[kokoma]
Ba Lazariste basusu bazali kosala elongo na batu bavandi pene na bikunde binene bya bosoto na bingumba (lokola na Payatas, Philippines). Basusu bazali kosalisa bilenge biye batukoli nzotu na bomeli makaya makasi (ba drogué), bato bakobela sida (na Europa), bato bakufa matoi (o Irlande), bitumbe, bana bazali kokola o ba balabala (ba shegué) mpe batu bazangi ndako. Ba Lazariste basusu bazali kosala mpo ya botomboli bomoi na mayele ma batu baye bazali naino na bizaleli bya kala (indigènes), to ya baye bakovandaka esika yoko te (ba Tzigane).
O Brazil, ba Lazariste bakosala mpe apostolat pene na batambwisi mituka minene (ba camioneur), baye bakozalaka ntango inso se na nzela. Basusu bazali kosalisa bato bakimi bitumba to kwokoso isusu, (réfugiés), to baye bazangi minkanda ya leta (sans papiers) mpe koteya bilenge bazangi misala. (o Mputu)
Bakosala mpe mpo ya bokolisi masanga make ma bakristu to Communautés Ecclésiales de Base, na mpe mpo ya ba laïc baye bakokamba masanga mana. Basusu bakoluka kokolisa lolenge la mosala mosantu Vincent alakisaki o ntei ya biteyelo mpe ya ba université. Basusu bakomipesa o masanga ma bomanyoli bomoi bwa bamibonza, bobokoli bana na bilenge, ntina ya boboyi koyamba (athéisme), nzela ya bopesi mpe bozwi nsango, pastorale ya mabota na mpe masalisi ndenge na ndenge matali ezaleli mpe bomoto.
Tokokuta mpe ba Lazariste basusu bakopesa mateya o biteyelo bya bokolisi boyambi mpe bomoto, ezala biye bya ba diocèse, ezala biye bya lingomba lya Mission to mpe biye bya mangomba masusu.
SIEV mpe CIF[kokoma]
Mpo ya bokolisi mposa ya boyekoli bomoi, misala mya mosantu Vincent mpe elimo atikeli biso, lisanga lyoko likelami na nkombo "Secrétariat International d'Etudes Vincentiennes" (SIEV). SIEV ezali kolengele sanza yoko ya mateya (mois vincentien) na Pari mpo ya ba Lazariste (babandi mpe kondima mangomba masusu maye makolandaka ndakisa ya mosantu Vincent).
Kaka o mboka Paris, babandisi "Centre International de Formation Saint-Vincent" (CIF). Ezali kopesa mateya ma recyclage mpo ya ba Lazariste bazali na mibu 35 kin'o 50.
Pɔlɔvɛ́si ya Kɔ́ngɔ-Beljika[kokoma]
O ekolo Beljika, ndako ya liboso ya lingomba lya Mission efungwamaki na Liège na 1902. Ndako ya yambo ya lingomba o Kɔ́ngɔ efungwami na Bikoro (Mbandaka) na 1926.
Na 1929 bafungoli ndako ya Leuven mpe 1952 eye ya Lessines. O mobu 1947, ndako inso isangani o Pɔlɔvɛ́si ya Beljika mpe Kɔ́ngɔ-Bɛlɛzi ekomi "mission" ya pɔlɔvɛ́si ena.
O mobu 1991, na botalaka 'te ba Lazariste bazali lisusu mingi te o Beljika mpe awa motango mwa bango mokomi kokola o ekolo Kɔ́ngɔ, Bakonzi ba lingomba bazwi mokano mwa bokomisi Kongo pɔlɔvɛ́si mpe bobongoli Beljika bo Etuka to Région autonome o kati ya Pɔlɔvɛ́si ya Kɔ́ngɔ. Ezali na ndimbola enene 'te o bobange bwa ye, province-mama ekoka kokoma o maboko ma mwana oyo ye akolisi na motema monso.
Pɔlɔvɛ́si ya Kongó[kokoma]
Pɔlɔvɛ́si ya Kongó ebandisami na ba Lazariste ya Beljika. Sango Félix Dekempeneer, mobandisi wa mission ya Bikoro, akomi o Kongó o mobu 1925, mpo ya kolengele boyei bwa ba nyango ba Filles de la Charité. Mpe wana bamopesi mosala mwa bosangeli Nsango Elamu o etuka ya Bikoro. O ntango ena, mission ya Bikoro ezalaki na batu soko nkoto ntuku ibale, mpe mbele bakristu bobele nkoto yoko na ndambo to nkoto ibale. O mobu 1959, mission ya Bikoro ekomi Diocesi mpe Mgr Camille Vandekerkove, lazariste, akomaki Episkopo wa yambo ya Diocesi ena. Basango Lazaristes babandisi ba paroisse iye: Bikoro St. Vincent wa Paul (1926), Irebu Notre Dame du Chenal (1928), Lukolela Sacré-Coeur (1933), Bokongo Sainte Famille (1936), Yumbi Christ-Roi (1938), [[Bolobo Notre Dame (1946), Itipo Santu Yozefu (1948), Iboko Notre Dame de la Médaille Miraculeuse (1956), Mooto Saint Emille (1962), mpe Momboyo Martyrs ya Uganda (1963).
Ut'o mobu 1975, nsima ya liwa lya Mgr Camille, diocesi ya Bikoro esangani na eye ya Mbándáká. Nkombo ya diocèse ekomi Archidiocèse de Mbandaka-Bikoro. Liboso o bokambemi bwa Mgr Pierre Wijnants, wa lingomba lya ba Missionnaire du Sacré-Coeur, na nsima o bokambemi bwa Mgr Frédéric Etsou, oyo akomi lelo Cardinal mpe Episkopo wa lokumu wa Kinshasa. Lelo, Archidiocèse ya Mbándáká-Bikoro ezali o maboko ma Mgr Joseph Nkumuondala.
O mobu 1982, ba Lazaristes bakamati paroisse Notre Dame du Congo na Mbándáká. Nsima bazwaki mpe Paroisse St. Paul Apôtre (1992-1998) na Mbándáká. Bobele o engumba ya Mbándáká, bafungoli ndako "Félix Dekempeneer", eye ekoyangela Cité Elikya mpo ya kobokolo mpe kosalisa bana to bilenge baye bazangi mosala (1998).
Na Kinshasa ba Lazariste bazali kosala o paroisse St Adrien ya Ngaba ut'o mobu 1986. Bobele na Kinshasa, bafungoli ndako ya boyambi basango bazali na lipaya na Limeté (1991). Bazwi mpe mosala mwa bokambi bato ba mpasi na lopitalo Santu Yozefu. Awa babandi kozwa bana mboka baye balingi kolanda nzela ya mosantu Vincent awa na mboka Kongo, bafungoli ndako ya boyekoli ibale:
O mobu 1981, Séminaire Interne (noviciat) "Source de vie" na Bokongo, eye eleki na Itipo ut'o 1994. Na mobu 1985, bafungoli likindo linene to Scolasticat Saint Vincent de Paul, na Kimwenza (Kinshasa) mpo ya baye bakoyekolaka philosophie mpe théologie. Na moi mwa lelo, Province ya Kɔ́ngɔ ezali na ba missionnaire 34 (ba nganga-Nzambe 32, diakono moko mpe mofulele moko) na bilenge ba likindo 27. Mpo etali bikolo bya bango, ba missionnaire bakabwani boye: 21 bazali ba congolais, 9 polonais, 2 belges, 1 hollandais mpe 1 italien.
Ba lazariste congolais babale bazali missionnaire na Algeria mpe na Kamerun. Mosusu asengeli kokenda bo Directeur ya Séminaire interne na Kamerun. Lazariste polonais moko wa province ya Congo azali kosala mosala na Beljika. Ba Lazariste basusu banei bauti o province ya Kɔ́ngɔ bazali sika kosala o ekolo Sína (1 hollandais) mpe na Haiti (2 polonais), mpe na Gresi (1 polonais).
Misala mya ba Lazariste o Kɔ́ngɔ[kokoma]
O Archidiocese ya Mbandaka-Bikoro, basango ba Lazariste bazali kokamba ba paroisse mwambi (8). Mosala mwa bango motali mingi mpenza:
- Bokolisi bakristu o nzela ya boyambi, o kati ya masanga make to Communauté Ecclésiale de Base (CEB), engebene na mwango mwa Eklezya ya Kɔ́ngɔ.
- Bopesi mateya na bakatekisi to na ba laïc basusu baponami mpo ya kokamba masanga ma bakristu o mboka. Mateya mango makopesama mpo ya mobu moko na "Centre de Formation chrétienne de Bikoro". Epai esusu, "Centre d'Animation Missionnaire" ezali koteya ba mission populaire mpe kolengele ba laïc mpe bakambi ba mangomba ma apostolat.
- Misala mya botomboli bomoto mpe mboka; bolendisi o misala mya bilanga; botongi biteyelo mpe Ndako-Nzambe o mboka na mpe misala misusu ndenge na ndenge miye mitali bolamu bwa bato
Bo bana ba Santu Vincent, ba Lazariste bazali kotiya motema mpe na boluki nzela kani bakoki kosalisa bilenge bazangi mosala (Cité Elikya na Mbándáká) na mpe bato ba mpasi (Lopitalo Santu Yozefu na Kinshasa).
Lokola bazali o libota linene lya Santu Vincent, ba Lazariste bazali kosala manso mpo ya bokolisi bomoko o kati ya bango na mangomba masusu maye mazali kolanda ndakisa ya Santu Vincent (ndakisa : Filles de la Charité, Religieux de St. Vincent de Paul na basusu bayike). Bayangeli ba mangomba mana manso bakokutanaka mbala na mbala na Kinshasa mpo ya mateya mpe bisambo.
Mosala mwa bango o kati ya ba Laïc baye bazali kolanda mpe ndakisa ya Santu Vincent mozali komonana mingi mpenza na nzela ya lingomba to Association de la Médaille Miraculeuse, eye euti kobanda awa na Congo, na nzela ya Société de Saint Vincent de Paul, Jeunesse Mariale Vincentienne, na mpe masanga masusu malandi mosantu Vincent.
Région ya Beljika[kokoma]
Leuven[kokoma]
Ndako ya Leuven ekosalaka mosala mwa procure mpo ya Pɔlɔvɛ́si ya Kɔ́ngɔ : Bosombi mpe botindi biloko mpo ya ba Lazariste bazali o Kongo. Ndako ya boyambi ba Lazaristes baye bayei kopemisa nzoto (bazali na congé) to mpe baye bazali kobela. Ndako ya bopemi mpo ya bandeko baye bakomi mibange to baye bazali kobela.
Ba Lazariste baye bavandi o ndako ya Leuven bazali mpe kosala misala na lopitalo (lokola aumônier to lokola volontaire), bakotalaka batu baye bazali na mikakatano, bakosanganaka na mangomba ya losambo (groupes de prière) mpe bakosalisaka ba Filles de la Charité baye bakolobaka falamá.
Lessines[kokoma]
Ndako-Nzambe ya Lessines esalemi na bokundoli bomilakisi bwa Ngondo Mosantu Maria na rue du Bac (Paris). Mokolo mwa yambo mwa poso inso, lisanga Association de la Médaille Miraculeuse likosambelaka losambo la novena (na 20h ). Tokoyambaka mpe bakristu balingi koleka o sanctuaire (ba pèlerin), ezala moto moko moko to mpe lisanga.
Poso nyonso ya nsuka ya sanza ya mitano, tosalaka losambo lonene la novena o bokambemi bwa nganga-Nzambe moko auti epai esusu mpo ya kolendisa bana ba Mama Maria. Bokutani bona bwa losambo bokosangisaka bandeko banso ba Belgique baye bamesani koya epai ya Mama.
Lokasa to revue mensuelle moko (2000 exemplaires) lozali kosangisa bayebani ba biso banso. Ndako-Nzambe ya biso esalaka mpe misala minso mikosalemaka o paroisse. Moko wa ba nganga-Nzambe ba sanctuaire azali na kati ya baye bakoteyaka o ba paroisse ya doyenné ya Lessines.
Liège[kokoma]
Maison "ad instar domus" Ba Lazariste ba Liège bavandi esika yoko te, kasi bazali motema moko na mosala : Na bosalisi banyango ba Filles de la Charité, mangomba ma bilenge mpe na boteyi bakristu na ba ndako. Na bosalisi baye bayei lipaya na Belgique (immigrés) na mpe baye bakimi bitumba na mobulu o mboka ya bango (réfugiés). Tozali kosalisa bango na biloko, kobunda mpo ya makoki mpe bomoto ya bango.

robotstxt: allowed

filter: keep


text:
Ebandeli 31:1-55
“Ntango nazali komona elongi ya tata na bino, namoni ete azali lisusu te ndenge azalaki liboso epai na ngai; kasi Nzambe ya tata na ngai azali elongo na ngai. 6 Mpe bino moko mpenza boyebi ete nasalelaki tata na bino mosala na nguya na ngai nyonso. 7 Mpe tata na bino aluki kobuba ngai mpe abongoli lifuti na ngai mbala zomi, kasi Nzambe atikelaki ye nzela te ya kosala ngai mabe. 8 Soki alobi ete: ‘Oyo ya matɔnɔmatɔnɔ ekozala lifuti na yo,’ etonga mobimba ezalaki kobota bana ya matɔnɔmatɔnɔ; kasi soki alobi ete: ‘Oyo ya nzelanzela ekozala lifuti na yo,’ etonga mobimba mpe ezalaki kobota bana ya nzelanzela. 9 Bongo Nzambe azalaki kolongola etonga ya tata na bino mpe azalaki kopesa ngai yango. 10 Nsukansuka, esalemaki boye: wana banyama ya etonga ekómaki na ntango ya kosangana, natombolaki miso na ngai mpe namonaki nde likambo na ndɔtɔ mpe talá bantaba-mibali ya nzelanzela, ya matɔnɔmatɔnɔ mpe ya mwa matɔnɔ ezalaki komatela banyama ya etonga. 11 Bongo anzelu ya Nzambe ya solo alobaki na ngai na ndɔtɔ ete: ‘Yakobo!’ mpe ngai nalobaki ete: ‘Ngai oyo.’ 12 Mpe abakisaki ete: ‘Nabondeli yo, tombolá miso na yo mpe talá bantaba-mibali nyonso oyo ezali komatela banyama ya etonga ezali ya nzelanzela, ya matɔnɔmatɔnɔ mpe ya mwa matɔnɔ, mpo namoni nyonso oyo Labana azali kosala yo. 13 Ngai nazali Nzambe ya solo ya Betele, esika otyaki likonzí mafuta mpe esika osalaki elako epai na ngai. Sikoyo tɛlɛmá, bimá na mokili oyo mpe zongá na mokili oyo obotamaki.’”
14 Na yango, Rashele ná Lea bazongiselaki ye maloba ete: “Ezali lisusu na ndambo ya libula mpo na biso na ndako ya tata na biso? 15 Na miso na ye totalelami nde lokola bapaya te mpo atɛká biso, na ndenge azali kaka kolanda kolya mbongo oyo epesamaki mpo na biso? 16 Mpo bomɛngo nyonso oyo Nzambe alongoli epai ya tata na biso ezali ya biso mpe ya bana na biso. Bongo sikoyo, oyo nyonso Nzambe alobi na yo, salá yango.”
17 Bongo Yakobo atɛlɛmaki mpe amatisaki bana na ye mpe basi na ye na bakamela; 18 mpe abandaki komema etonga na ye nyonso mpe ebele ya biloko nyonso oyo azwaki, etonga na ye oyo azwaki na Padane-arame, mpo akende epai ya Yisaka tata na ye na mokili ya Kanana.
19 Bongo Labana akendaki kokata bampate na ye nsuki. Na ntango yango, Rashele ayibaki baterafime ya tata na ye. 20 Na bongo, Yakobo asakanaki na mayele ya Labana moto ya Siri, mpo ayebisaki ye te ete azali kokima. 21 Mpe akimaki, ye ná nyonso oyo azalaki na yango; atɛlɛmaki mpe akatisaki Ebale. Nsima na yango, atalisaki elongi na ye epai ya etúká ya ngombangomba ya Gileade. 22 Na nsima, na mokolo ya misato, bayebisaki Labana ete Yakobo akimi. 23 Na yango, akamataki bandeko na ye elongo na ye mpe abandaki kolanda ye na ntaka ya mobembo ya mikolo nsambo mpe azwaki ye na etúká ya ngombangomba ya Gileade. 24 Bongo Nzambe abimelaki Labana moto ya Siri na ndɔtɔ na butu mpe alobaki na ye ete: “Kebá olobela Yakobo likambo moko te ya malamu to ya mabe.”
25 Na yango, Labana akómaki epai ya Yakobo, wana Yakobo asilaki kotɛlɛmisa hema na ye na ngomba mpe Labana atyaki kaa ya bandeko na ye na etúká ya ngombangomba ya Gileade. 26 Bongo Labana alobaki na Yakobo ete: “Likambo nini osali, ndenge osakani na mayele na ngai mpe omemi bana na ngai ya basi lokola bato oyo bakangi na etumba? 27 Mpo na nini osengelaki kokima na nkuku mpe osakani na mayele na ngai mpe oyebisi ngai te, mpo natika yo okende na esengo mpe na nzembo, na mwa mbonda moke mpe na nzɛnzɛ? 28 Mpe opesaki ngai te libaku ya kopwɛpwa bankɔkɔ na ngai mpe bana na ngai ya basi. Ya solo, osali likambo moko ya bozoba. 29 Lobɔkɔ na ngai ezali na nguya ya kosala bino mabe, kasi Nzambe ya tata na bino alobelaki ngai na butu oyo eleki, ete: ‘Kebá olobela Yakobo likambo moko te ya malamu to ya mabe.’ 30 Sikoyo lokola okei libela, mpo ozalaki na mposa makasi ya ndako ya tata na yo, mpo na nini kasi oyibi banzambe na ngai?”
31 Bongo Yakobo azongiselaki Labana maloba ete: “Nasalaki bongo mpo nabangaki. Mpo nalobaki na motema na ngai ete: ‘Okoki kobɔtɔla ngai bana na yo ya basi.’ 32 Moto nyonso oyo okokuta banzambe na yo epai na ye, azala na bomoi te. Liboso ya bandeko na biso, talá malamumalamu eloko nini ezali epai na ngai mpe kamatá yango.” Kasi Yakobo ayebaki te ete Rashele ayibi yango. 33 Na bongo, Labana akɔtaki na hema ya Yakobo mpe na hema ya Lea mpe na hema ya baombo na ye mibale ya basi, kasi amonaki yango te. Nsukansuka, abimaki na hema ya Lea mpe akɔtaki na hema ya Rashele. 34 Nzokande Rashele azwaki baterafime yango, mpe atyaki yango na kitunga oyo mwasi afandelaka na kamela, mpe afandelaki yango kaka. Mpe Labana azalaki koluka epai na epai na hema mobimba, kasi amonaki yango te. 35 Bongo alobaki na tata na ye ete: “Miso ya nkolo na ngai epela na nkanda te, mpo nakokoka kotɛlɛma te liboso na yo, mpo nazali na eloko oyo basi bazalaka na yango.” Mpe akobaki koluka yango malamumalamu, kasi amonaki baterafime yango te.
36 Bongo Yakobo asilikaki mpe abandaki koswana na Labana, mpe Yakobo azongiselaki lisusu Labana maloba ete: “Botomboki na ngai ezali wapi, mpe lisumu na ngai ezali nini, mpo olanda ngai makasi boye? 37 Na biloko nyonso ya ndako na yo, eloko nini omoni awa osili kolukaluka na biloko na ngai nyonso? Tyá yango awa liboso ya bandeko na ngai mpe bandeko na yo, mpe bango bákata likambo kati na biso mibale. 38 Mbula ntuku mibale (20) yango oyo nazali elongo na yo. Zemi ya bampate na yo ya basi mpe ya bantaba na yo ya basi esopanaki te, mpe nalyaki bampate-mibali ya etonga na yo ata mokolo moko te. 39 Nyama nyonso oyo epasolami, namemelaki yo yango te. Ngai moko nazalaki kofuta yango. Ezala oyo bayibaki na moi to oyo bayibaki na butu, ozalaki kosɛnga yango na lobɔkɔ na ngai. 40 Makambo namonaki yango oyo: molunge ezalaki kozikisa ngai na moi mpe malili ezalaki kolya ngai na butu mpe mpɔngi na ngai ezalaki kokima na miso na ngai. 41 Nasali mbula ntuku mibale (20) na ndako na yo. Nasalelaki yo mosala mbula zomi na minei mpo na bana na yo mibale ya basi mpe mbula motoba mpo na etonga na yo, mpe okobaki kobongola lifuti na ngai mbala zomi. 42 Soki Nzambe ya tata na ngai, Nzambe ya Abrahama mpe Nsɔmɔ ya Yisaka, azalaka na ngámbo na ngai te, olingaki sikoyo kotika ngai nakende mabɔkɔ mpamba. Nzambe amoni mawa na ngai mpe mosala makasi ya mabɔkɔ na ngai; yango wana apamelaki yo na butu oyo.”
43 Bongo Labana azongiselaki Yakobo maloba ete: “Bana basi oyo bazali bana na ngai mpe bana oyo bazali bana na ngai mpe etonga oyo ezali etonga na ngai, mpe eloko nyonso oyo ozali komona ezali ya ngai ná bana na ngai ya basi. Eloko nini, lelo oyo, nakoki kosala bango to bana oyo bango baboti? 44 Mpe sikoyo, yaká, tósala kondimana, ngai ná yo, mpe yango esengeli kozala litatoli kati na ngai ná yo.” 45 Na yango, Yakobo akamataki libanga mpe atɛlɛmisaki yango lokola likonzí. 46 Na nsima, Yakobo alobaki na bandeko na ye ete: “Bólɔkɔta mabanga!” Mpe babandaki kozwa mabanga mpe basalaki libondo. Nsima na yango, balyaki wana likoló ya libondo yango. 47 Mpe Labana abandaki kobenga yango Yegare-sahaduta, kasi Yakobo abengaki yango Galede.
48 Mpe Labana alobaki ete: “Libondo oyo ezali litatoli kati na ngai ná yo lelo oyo.” Yango wana apesaki yango nkombo Galede, 49 mpe Linngi ya Mosɛnzɛli, mpamba te alobaki ete: “Yehova alanda kosɛnzɛla kati na ngai ná yo ntango nyonso oyo ngai ná yo tokomonana lisusu te. 50 Soki okomonisa bana na ngai ya basi mpasi mpe soki okobakisa basi mosusu na bana na ngai ya basi, ata moto azali te elongo na biso, Nzambe nde motatoli kati na ngai ná yo.” 51 Mpe Labana alobaki lisusu na Yakobo ete: “Talá libondo oyo mpe talá likonzí oyo natɛlɛmisi kati na ngai ná yo. 52 Libondo oyo ezali litatoli, mpe likonzí oyo ezali eloko oyo ezali kopesa litatoli, ete nakoleka libondo oyo te mpo na kosala yo mabe mpe ete, yo okoleka libondo oyo mpe likonzí oyo te mpo na kosala ngai mabe. 53 Tiká nzambe ya Abrahama mpe nzambe ya Nahore akata likambo kati na biso, nzambe ya tata na bango.” Kasi Yakobo alapaki ndai na nkombo ya Nsɔmɔ ya tata na ye Yisaka.
54 Nsima na yango, Yakobo apesaki mbeka na ngomba yango mpe abengaki bandeko na ye bálya mampa. Bongo balyaki mampa mpe balalaki na ngomba yango. 55 Nzokande, Labana alamukaki ntɔngɔntɔngɔ mpe apwɛpwaki bankɔkɔ na ye mpe bana na ye ya basi mpe apambolaki bango. Na nsima, Labana asimbaki nzela azongi na esika na ye.


text: 12Yango wana, kanisá Mozalisi na yo Monene na mikolo ya bolenge na yo, liboso mikolo ya mpasi eya, to bambula eya ntango okoloba ete: “Nasepeli na yango ata moke te”;2liboso moi ná pole, mpe sanza ná minzoto eyinda, mpe mapata ezonga, mpe nsima na yango, mbula makasi;3na mokolo oyo bakɛngɛli ya ndako balɛngaka, mpe mibali oyo bazalaka na nguya ya bomoi bagumbami, mpe basi oyo banikaka batiki kosala mpo bazali lisusu mingi te, mpe basi oyo batalaka na maninisa bamoni molili;4mpe baporte oyo etali na balabala ekangami, ntango makɛlɛlɛ ya enikelo ekómi kokita, mpe moto azali kolamuka na makɛlɛlɛ ya ndɛkɛ, mpe bana basi nyonso ya loyembo bazali kobimisa mongongo na nse.5Lisusu, bakómi kobangabanga eloko oyo ezali likoló, mpe makambo ya nsɔmɔ ezali na nzela. Mpe nzete ya amande ezali kobimisa fololo, mpe likɔnkɔ ezali komibenda, mpe mbuma ya kapre epasuki, mpo moto azali kokende na ndako na ye ya ntango molai mpe baoyo balelaka bazali kotambola na balabala;6liboso nsinga ya palata elongolama, mpe kibakuli ya wolo ebukana, mpe elokó oyo ezali na liziba ya mai epanzana, mpe yiká ya libulu ya kobomba mai ebukana.7Bongo putulu ezali kozonga na mabele ndenge ezalaki mpe elimo ezali kozonga epai ya Nzambe ya solo oyo apesaki yango. 8Moyanganisi alobi: “Mpamba ya mpamba mpenza! Eloko nyonso ezali mpamba.” 9Moyanganisi akómaki na bwanya, longola yango, ateyaki mpe bato boyebi ntango nyonso, mpe akanisaki malamumalamu mpe alukaki malamumalamu, mpo atya masese mingi na molɔngɔ.10Moyanganisi alukaki kozwa maloba ya kitoko mpe ndenge ya kokoma maloba ya solo na bosikisiki. 11Maloba ya bato ya bwanya ezali lokola nsɔngɛ ya mangenda ya kotambwisa bangɔmbɛ, mpe baoyo bamipesi na kosangisa maloba ya mayele bazali lokola nsɛtɛ oyo ekɔtisami makasi; mobateli se moko ya mpate nde apesi yango.12Mpo na likambo nyonso mosusu longola oyo wana, mwana na ngai, kebá: kosala babuku ebele ezali na nsuka te, mpe komipesa na yango mingi elɛmbisaka nzoto. 13Nsuka ya likambo, yango oyo, nsima ya koyoka makambo nyonso: Bangá Nzambe ya solo mpe batelá mitindo na ye. Mpo yango nde mokumba nyonso ya moto.14Mpo Nzambe ya solo ye moko akosambisa mosala ya ndenge nyonso mpe likambo nyonso oyo ebombami, soki ezali malamu to mabe.


text:
Ntina nini nabondela? Nzambe akoyoka ngai?
Eyano ya Biblia
Ɛɛ, akoyoka. Ezala Biblia, ezala makambo oyo bato bakutaná na yango emonisi ete Nzambe ayokaka mabondeli. Biblia elobi: “
[Nzambe] akokokisa mposa ya baoyo bazali kobanga ye, mpe akoyoka kolela na bango mpo na kosɛnga lisalisi, mpe akobikisa bango.” (Nzembo 145:19) Kasi, mpo Nzambe ayoka yo, etali mingimingi kaka yo moko.
Talá makambo oyo ezali na ntina na miso ya Nzambe
Esengeli kobondela kaka Nzambe, Yesu te, Maria te, basantu te, baanzelu te, bikeko mpe te. Kaka Yehova Nzambe nde moto
ayokaka mabondeli.
—Nzembo 65:2.
Libondeli esengeli koyokana na mokano ya Nzambe, to mibeko na ye oyo ezali na Biblia.
—1 Yoane 5:14.
Esengeli kobondela na nkombo ya Yesu, mpe na ndenge yango okomonisa ete ondimi bokonzi na ye. Yesu alobaki: “
Moto moko te azali koya epai ya Tata soki na nzela na ngai te.”
—Yoane 14:6.
Esengeli kozala na kondima, kosɛnga Nzambe abakisela yo kondima.
—Matai 21:22; Luka 17:5.
Esengeli kozala na komikitisa mpe kofungola motema. Biblia elobi: “
Yehova atombwani, mpe atako bongo amonaka moto ya komikitisa.”
—Nzembo 138:6.
Esengeli kotya mbamba. Yesu alobaki: “
Bókoba kosɛnga, mpe bakopesa bino.”
—Luka 11:9.
Makambo oyo ezali na ntina te na miso ya Nzambe
Ekólo to loposo na yo. “
Nzambe aponaka bilongi te, kasi na ekólo nyonso moto oyo azali kobanga ye mpe azali kosala makambo ya boyengebene andimami na ye.”
—Misala 10:34, 35.
Ndenge oyo ozali. Okoki kobondela Nzambe ofandi, ogumbami, ofukami, to otɛlɛmi.
—1 Ntango 17:16; Nehemia 8:6; Danyele 6:10; Marko 11:25.
Kobondela na mongongo makasi to na kati ya motema. Nzambe ayokaka ata mabondeli oyo bato mosusu bayoki te.
—Nehemia 2:1-6.
Soki mikakatano na yo ezali ya makasi to te. Nzambe azali kosɛnga yo ‘
obwakela ye mitungisi na yo nyonso, mpo atyelaka yo likebi.’
—1 Petro 5:7.


text:
Likalakonki
Likalakónki (boyíké: makalakónki) (na latɛ́ Strychnos cocculoides ) lizalí lokóla litóngé kasi lomposo la lyangó lozalí makási mpenzá moto akokí kolongola lomposo loye na mabɔ́kɔ ma yě tɛ́, ekosengele éte yě alópasola na kolóbamba na elɔ́kɔ ya makási lokóla libángá tǒ elɔ́kɔ esúsu ya nkozú mpenzá, na nsima ya kolópasola okokútana na mbuma míngi koleka o litóngé o ntéi, iye ifándí o mái ma ngaí. Mbuma îná izalí na misuni miye bafibaka mpé mokókóló balónaka o mabelé mpó mweté esúsu mobóta.


text:
Nasala nini soki moto na ngai alingi kaka tósangisa nzoto?
Okoki komituna: “Malamu nandima kaka? Kutu, bato nyonso basangisaka nzoto, nakosi?”
Kowela koloba bongo te!
Likambo ya solo: Bilenge nyonso te nde basalaka yango.
Ya solo, mbala mosusu otángaki ba-rapport oyo emonisaka ete bilenge mingi basalaka yango. Na ndakisa, ankɛtɛ moko oyo esalemaki na États-Unis emonisi ete ntango basilisaka école secondaire, bilenge mingi basangisaka nzoto. Kasi emonanaki mpe ete bilenge mosusu basangisaka nzoto te.
Tózongela naino baoyo basangisaka nzoto. Bato ya mayele bamonisi ete bilenge yango mingi bakutanaka na makambo ya mpasi lokola:
Motema mpasi. Bilenge mingi oyo basangisaki nzoto liboso ya kobala balobaka ete na nsima, bayokaki mawa mingi.
Kozanga kotyelana motema. Nsima ya kosangisa nzoto, mokomoko abandaka komituna boye: ‘Nani mosusu asangisá nzoto na ye?’
Kolɛmba nzoto. Bilenge basi mingi bakosepela nde na moto oyo akobatela bango na esika asakana na bango. Mpe bilenge mibali mingi bazalaka lisusu na bolingo te mpo na mwasi oyo andimaki básangisa nzoto na ye mpo batyaki ye mbamba.
Likambo ya ntina: Nzoto na yo ezali na motuya mingi; kobebisa yango te. Monisá ete ozali na makasi ya kotosa mibeko ya Nzambe na likambo etali kosangisa nzoto liboso ya kobala. Na nsima, soki obali, okoki kosangisa nzoto. Mpe okosepela na yango mingi, okomitungisa te, okoyoka mawa te, mpe okobanga te, ndenge bato mingi oyo basangisaka nzoto liboso bábala bamitungisaka.—Masese 7:22, 23; 1 Bakorinti 7:3.


text:
Yesu abotamaki na dati nini?
Eyano ya Biblia
Biblia epesi dati oyo Yesu Kristo abotamaki te, ndenge babuku oyo emonisi yango:
“
Dati oyo Kristo abotamaki eyebani te.”
—New Catholic Encyclopedia.
“
Dati mpenza oyo Kristo abotamaki eyebani te.”
—Encyclopedia of Early Christianity.
Atako Biblia epesi eyano polele te na motuna, ‘Yesu abotamaki na dati nini?’ kasi elobeli makambo mibale oyo esalemaki na mikolo ya mbotama ya Yesu, oyo etindaka bato mingi báloba ete Yesu abotamaki na mokolo ya 25 Décembre te.
Ezalaki na eleko ya malili te
Kokomisa nkombo. Mwa moke liboso Yesu abotama, Kaisala Augusto (César Auguste) akweisaki mitindo ete bato nyonso na “
mabele mobimba esika bato bafandi bákomisa nkombo.” Moto nyonso asengelaki kokomisa nkombo na “
engumba na ye”; na yango, bato mosusu basengelaki kosala mobembo ya pɔsɔ mobimba to koleka. (Luka 2:1-3) Na ntembe te, mobeko yango, oyo mbala mosusu ezalaki mpo na komatisa mpako to kozwa basoda ya sika, ezalaki likambo ya esengo te mpo na bato ata soki ezalaki na eleko nini na kati ya mbula; mpe Augusto akokaki te kosɛnga bato básala mibembo milai boye na eleko ya malili mpo yango elingaki nde kobakisa nkanda na bango.
Bampate. Babateli ya mpate “
bazalaki kofanda libándá butu mobimba mpo na kobatela bitonga na bango.” (Luka 2:8) Buku moko (Daily Life in the Time of Jesus) elobi ete bitonga ya bampate ezalaki kofanda libándá butu mobimba “
pɔsɔ moko liboso ya fɛti ya Elekeli [na nsuka ya sanza ya misato]” tii na katikati ya sanza ya zomi na moko. Na nsima ebakisi ete: “
Na eleko ya malili, bampate ezalaki na esika ya kobombama malili; mpe likanisi yango ekoki mpo na komonisa ete dati oyo bato basalaka fɛti ya Noele na eleko ya malili ekoki kozala solo te, mpo Baevanzile elobi ete babateli ya mpate bazalaki na bilanga.”
Na ebandeli ya sanza ya zomi
Tokoki koyeba ntango nini Yesu abotamaki soki totángi bambula kobanda ntango oyo akufaki, na mokolo ya 14 Nisana ya mobu 33 T.B. (Yoane 19:14-16) Yesu azalaki na mbula soki 30 ntango abandaki kosakola; asakolaki mbula misato ná ndambo, na yango abotamaki na ebandeli ya sanza ya zomi ya mobu 2 L.T.B.
Mpo na nini fɛti ya Noele esalemaka mokolo ya 25 Décembre?
Lokola eloko moko te emonisi ete Yesu Kristo abotamaki na mokolo ya 25 Décembre, mpo na nini basalaka Noele na dati yango? Buku moko (Encyclopædia Britannica) elobi ete ekoki kozala ete bakonzi ya mangomba baponaki mokolo yango “
mpo ekokana na fɛti ya bapakano ya Roma oyo bazalaki kosala mpo na kokumisa ‘mbotama ya moi,’” na ntango ya solstice d’hiver. Na kolanda buku mosusu (The Encyclopedia Americana), bato mingi ya mayele balobaka ete basalaki bongo “
mpo bokristo ebenda bapagano.”


text:
Ntángo ya banɔ́kɔ́ (Kongó-Kinsásá)
Útá mobú nkóto na nkámá mwambe na ntúkú mwambe na mínei (1884) tíí mobú nkóto na nkámá mwambe na ntúkú mwambe na mítáno (1885), Conférence de Berlin esangísí bǎna ya Erópa, ya America mpé ya Turkia mpɔ̂ na kokamba mibéko mikofungola nzelá ya Afríka. Yangó epɛ́sí mayɛ́lɛ na ntóma Léopold II na koyébisa mokili mobimba ’te ebale ya Kongó-Kinsásá eye ekambámí na moleki-nzelá Henry Morton Stanley, ezalí mabelé ma yě mpé na lisangá lya yě.
Kasi sɔ́kí na búku ekólo ya Afríka eye elekí na mabɔ́kɔ ya mindɛ́lɛ́ elakísí lokóla ekólo ya Mpótó, na mibéko mpé na misálá ya mbulamatári, sɔ̂lɔ́ ezalákí kokambama lokóla elóko ya moto mɔ̌kɔ́.
Etápe
État Indépendant du Congo (Letá ya nsɔ́mi ya Kongó)[kokoma]
Mapángo ma ekólo Kongó esálámí na bokakoli elɔngɔ́ na mindɛ́lɛ́ miye basílákí kozwa o káti, mabelé manɛ́nɛ. Ya sɔ́ló, likambo lya ndelo ya Kongó esɛngí kotámbola ekólo mobimba mpé kokamba bato na bokási mpé esɛngákí kozwa bandeko ya miyíndo.
Bitumba ekɔ́tákí káti ya batɛ́kisi mǐno ya nzɔku epái moyíndo, epái Alabo na bakonzi ya miyíndo. Bolóngi ya Letá epɛ́sákí na Bɛ́ljika esɛngɔ enɛ́nɛ.
Kasi nsango ya malámu ya «État Indépendant du Congo» (tǒ mpé "Ekólo ya Bonsɔ́mí ya Kongó") ’te na Bɛ́ljika mpé na mbóka mopaya. Nsango ya monyɔ́kɔli etálí mosálá ya ndembó ekómí na Mpótó. Mani Léopold II atíndí bato bya bikólo ndéngé na ndéngé mpɔ̂ na koyéba likambo lîná.
Matɔ́ngi na nzóto ya mopaya ebángísí Bɛ́ljika elingí kosúkisa monyɔ́kɔli. Yangó wâná ekólo Bɛ́ljika, mokɔlɔ ya zómi na mítáno sánzá ya zómi na mɔ̌kɔ́ mobú nkóto na nkámá libwá na mwambe, ekamátí bokonzi na etando ya ekólo État Indépendant du Congo. Na bokambami bwa Bɛ́ljika, ekólo État Indépendant du Congo ekómí lokóla mabelé mɔ̌kɔ́ na Bɛ́ljika. Na nsima ya mánsɔ, bato babósání monyɔ́kɔli mpé motungisi na ntángo ya Mani Léopold II. Akómí yě mɔ̌kɔ́ « mokonzi malámu » mpé ekólo Kongó ekómí « ekólo moyíndo ekambí mindɛ́lɛ́ eye ekolakisa nzelá ».
Mpɔ̂ na kokóma « ekólo moyíndo molakisa nzelá »[kokoma]
Ekambí miyíndo na mindɛ́lɛ́ ekopɛ́sa ndakisa, ebɔ́ngí esálá mabé te. Elingákí bokonzi ya botatá esimbí Bruxelles mpɔ̂ na bokambi ya miyíndo ezala malámu, ekólo emíkoka bozwi bwa yě. Kasi etíkí na miyíndo, mánsɔ etálí mbúlamatáli te lokóla botéyi bǎna ba kelási, botóngí ekólo mpé mosálá ya mónganga.
Bokambi yangó ezalákí mpé na makambo ya makási. Atá mibéko mikokúmbisa bikólo ya miyíndo miye ekambí ekólo Kongó ya Bɛ́ljika, mosálá ya bokási ekosíla káka na mobú nkóto na nkámá libwá na ntúkú mísáto. Bakopɛ́sa bonyilɛ na bapanzi makita mpé na bisanga bya bato káka na mobú nkóto na nkámá libwá na ntúkú mítáno na libwá. Na mibú nkóto na nkámá libwá na ntúkú mítáno, mpósá ya kotámbola ekólo ekopɛ́sa makanisi ya ekólo Kongó ndakisa malámu. Na tema ya mabé tɛ́, bisíká bya ekólo Kongó na emɔneli ya mokili mobimba ya mobú nkóto na nkámá libwá na ntúkú mítáno na mwambe, epɛ́sákí maloba ya elíkya enɛ́nɛ.
Bisika bya bato na mbulamatari[kokoma]
Na kati ya ekolo, bisika bya bato na mbulamatari ekambamaki na moyángeli général moye akambi mbulamatari mpe akoyebisa manso epai ya ntoma ya bikolo miyindo na minoko ya bakambi mabele. Bango bakotala misala minso ya léta (bofuti pako, misala ya mabele, misala ya botongi ekolo, bobwaki bosoto, bokati makambo, etc). Misala miina ekambami mpe na bakondzi ya miyindo oyo balatisi palata. Na maloba, mokondzi oyo alati palata aponami mpe akokamba mboka wa ye na ndenge ya bokoko. Kasi solo mpenza, ezalaki kosalama ndenge wana te. Mbulamatari alingaki ekolo ekola ndenge ye alingi, kasi na ndenge ya bokoko te.
Mokondzi moyindo oyo aponami mpe alati palata ya mbulamatari, azalaki elembo ya bakondzi ya kala ya miyindo na kati ya mbulamatari. Kasi bakondzi mingi baponamaki mpona bilanda landa bya bango na mibeko ya mbulamatari.
Basango[kokoma]
Mateya etali yezu, ezalaki mosala ya basango, bakatolike mpe na baprotestants. Mbulamatari ya Kongo ya Belgica epesaki bango misala miye etali bosungi bato, misala mya bikela mpe bosali bokono. Na mobu koto na kama libwa na tuku minei na sambo, banganga nzambe katolike mpe protestant, bazalaki 21% na mindele bakosala ô ekolo Kongo. Lokola ekolo Kongo mibále balekaki basi, banganga nzambe bapesaki misala mingi na basi ya mindele.
Bambulu-mbulu mpe basoda[kokoma]
Basimbi bokondzi bwa mindele, bambulu-mbulu mpe basoda. Na ebandeli, basoda ya mindele baye bawuti belgica, scandinavia na Italia, etc mpe basoda ya miyindo, bana ya africa ya loboko la mwasi, bana ya Zanzibar, bakotika moke-moke esika na basoda ya mboka na bokambami ba Belges.
Minganga[kokoma]
Na sima ya bokono ya mpongi eye ezongaka mbula nyoso, minganga ya mindele bakosilisa liboso makono ya seko. Wuta mobu koto na kama libwa na tuku misato, bakosalisa bato na bisika bazali mpe bakotambola mboka na mboka; ekobakisama mpe ba lopitalo ya mike mpe ya minene na bisika bya banganga nzambe mpe na bisika ya misala minene.
«Mboka ya zomi» mpe dipanda[kokoma]
Posa ya bondeko bonene kati ya bikolo ya Afrika mpe ya Erópa ebandi na mibu koto na kama libwa na tuku mitano. Mokano ya kobongisa mibeko elingi kokotisa ekolo Kongó na kati ya mabele ya Belgica. Bato babengi «mboka ya zomi». Mibu mitano na sima ya mobembo monene ya ntoma Baudouin na ekolo Kongó na mobu koto na kama libwa na tuku mitano na mitano, ekolo Kongó ezwi dipanda.
Tálá mpé[kokoma]
Ntángo ya banɔ́kɔ́ · Congo précolonial (avant 1867) · Colonisation du Congo (1867-1885) · Letá ya nsɔ́mi ya Kongó (1885-1908) · Kongó ya Bɛ́lɛjika (1908-1960) · 1ère République Indépendance (1960-1965) · 2e République Zaïre (1965-1996) · 3e République (2006-)
Gouvernement de Salut public (1997-2003) · Gouvernement de transition (2003-2006)
*Atrocités ya Kongó (1888–1908) · Crise congolaise (1960-1965) · Etumba ya Katanga mpé Kasai (1960–1961) · Etumba ya bai mboka mpé *Révolte ya Simba (1961–1964) · Etumba ya Shaba (1977–1978) · Etumba ya Kongó ya libosó (1996-1998) · Etumba ya Kongó ya míbalé (1998-2003) · Etumba ya Kívu (2003- )


text:
Ebandeli 41:1-57
5 Nzokande, alalaki lisusu mpe alɔtaki mbala ya mibale. Mpe talá mitó nsambo ya mbuma ya kosala farini ebimaki na nzete kaka moko, ezalaki minene mpe malamu. 6 Mpe talá mitó nsambo ya mbuma ya kosala farini, oyo ekɔndakɔndá mpe ekauká na mopɛpɛ ya ɛsti, ebimi nsima na yango. 7 Mpe mitó ya mbuma ya kosala farini oyo ekɔndakɔndá ebandaki komɛla mitó nsambo ya mbuma ya kosala farini oyo ezalaki minene mpe etondá. Na bongo, Farao alamukaki mpe talá yango ezalaki ndɔtɔ mpamba.
8 Mpe esalemaki boye: na ntɔngɔ, elimo na ye ekómaki kotungisama. Bongo, atindaki bábenga banganga-nzambe nyonso ya Ezipito oyo basalelaka maji mpe bato na yango nyonso ya bwanya, mpe Farao abandaki koyebisa bango bandɔtɔ na ye. Kasi moto mpo na kolimbolela Farao ndɔtɔ yango azalaki te.
9 Na Ntango yango, kapita ya bapesi-masanga alobaki na Farao ete: “Masumu na ngai, nazali kolobela yango lelo. 10 Farao ayokelaki basaleli na ye nkanda. Bongo atyaki ngai na bolɔkɔ ya ndako ya kapita ya basoda oyo bakɛngɛlaka mokonzi, ngai ná kapita ya basali-mampa. 11 Nsima na yango, biso mibale tolɔtaki ndɔtɔ na butu kaka moko, ngai ná ye. Tolɔtaki moto na moto ndɔtɔ na ye oyo ezalaki na ndimbola na yango. 12 Mpe kuna, elenge mobali moko, Moebre, mosaleli ya kapita ya basoda oyo bakɛngɛlaka mokonzi azalaki elongo na biso. Ntango toyebisaki ye yango, alimbolelaki biso bandɔtɔ na biso. Alimbolelaki moto na moto ndɔtɔ na ye. 13 Mpe esalemaki boye: se ndenge alimbolelaki biso, esalemaki mpe kaka bongo. Azongisaki ngai na mosala na ngai, kasi akakisaki ye.”
14 Bongo Farao atindaki bábenga Yozefe, báya na ye nokinoki, bálongola ye na libulu ya bolɔkɔ. Na yango, akataki mandefu, alataki bilamba mosusu mpe akɔtaki epai ya Farao. 15 Bongo Farao alobaki na Yozefe ete: “Nalɔti ndɔtɔ, kasi moto ya kolimbola yango azali te. Kasi ngai, nayoki nsango ete okoki koyoka ndɔtɔ mpe kolimbola yango.” 16 Na yango, Yozefe azongisaki Farao maloba ete: “Ezali ngai te! Nzambe nde akoyebisa Farao makambo ya malamu.”
17 Bongo Farao alobaki lisusu na Yozefe boye: “Na ndɔtɔ na ngai, talá natɛlɛmaki pembenipembeni ya ebale Nile. 18 Mpe talá bangɔmbɛ nsambo ya mafutamafuta mpe ya kitoko mingi ezalaki kouta na ebale Nile emati, mpe yango ebandaki kolya matiti ya Nile. 19 Mpe talá bangɔmbɛ mosusu nsambo ezalaki komata nsima na yango, elɛmbalɛmbá, mabe mingi mpenza mpe ekɔndakɔndá. Namoná naino te bangɔmbɛ ya mabe boye na mokili mobimba ya Ezipito. 20 Mpe bangɔmbɛ oyo ekɔndakɔndá mpe ya mabe ebandaki kolya bangɔmbɛ nsambo ya liboso oyo ya mafutamafuta. 21 Bongo yango ekɔtaki na mabumu ya bangɔmbɛ oyo ekɔndakɔndá, kasi moto akokaki koyeba te ete ekɔtaki na mabumu na yango, mpo ezalaki komonana kaka mabe ndenge yango ezalaki na ebandeli. Bongo nalamukaki.
22 “Nsima na yango, namonaki na ndɔtɔ na ngai mpe talá mitó nsambo ya mbuma ya kosala farini ebimaki na nzete kaka moko, etondá mpe ya malamu. 23 Mpe talá mitó nsambo ya mbuma ya kosala farini oyo ekauká, ekɔndakɔndá, ezikaziká na mopɛpɛ ya ɛsti, ebimi nsima na yango. 24 Mpe mitó ya mbuma ya kosala farini oyo ekɔndakɔndá ebandaki komɛla mitó nsambo ya mbuma ya kosala farini ya malamu. Bongo nayebisaki yango banganga-nzambe ya maji, kasi moto moko te alimbolelaki ngai yango.”
25 Bongo Yozefe alobaki na Farao ete: “Ndɔtɔ ya Farao ezali kaka moko. Oyo Nzambe ya solo azali kosala, ayebisi yango Farao. 26 Bangɔmbɛ nsambo ya malamu ezali mbula nsambo. Ndenge moko mpe, mitó nsambo ya mbuma ya kosala farini ya malamu ezali mbula nsambo. Ndɔtɔ yango ezali kaka moko. 27 Mpe bangɔmbɛ nsambo oyo ekɔndakɔndá mpe ya mabe, oyo emataki nsima na yango, ezali mbula nsambo; mpe mitó nsambo ya mbuma ya kosala farini oyo ezali mpamba, ezikaziká na mopɛpɛ ya ɛsti, ekozala mbula nsambo ya nzala. 28 Yango nde likambo nayebisi Farao: Oyo Nzambe ya solo azali kosala, amonisi yango Farao.
29 “Talá mbula nsambo ezali koya, oyo ekozala na ebele ya biloko, na mokili mobimba ya Ezipito. 30 Kasi mbula nsambo ya nzala ekobima nsima na yango, mpe bato bakobosana ebele ya biloko nyonso oyo ezalaki na mokili ya Ezipito mpe nzala ekobebisa mokili yango. 31 Mpe ebele ya biloko oyo kala ezalaki na mokili yango ekoyebana lisusu te mpo na nzala oyo ekoya na nsima, mpamba te yango ekozala mpenza makasi mingi. 32 Mpe lokola ndɔtɔ yango ezongelamaki mbala mibale epai ya Farao, yango emonisi ete Nzambe ya solo akani mpenza likambo yango, mpe Nzambe ya solo azali kosala mbangu mpo na kokokisa yango.
33 “Bongo sikoyo tiká Farao aluka mobali moko ya mayele mpe ya bwanya mpe atya ye ayangela mokili ya Ezipito. 34 Tiká Farao azwa bibongiseli mpe atya bakɛngɛli na mokili, mpe asengeli kolongola moko ya bandambo mitano ya biloko ya mokili ya Ezipito na boumeli ya mbula nsambo ya biloko ebele. 35 Mpe tiká básangisa bilei nyonso ya bambula wana ya malamu oyo ezali koya, mpe na litambwisi ya Farao, bátondisa mbuma mpo ezala bilei na bingumba, mpe basengeli kobatela yango. 36 Mpe bilei yango esengeli kobombama mpo na mokili mpo na mbula nsambo ya nzala, oyo ekozala na mokili ya Ezipito, mpo ete mokili yango ekufa na nzala te.”
37 Ɛɛ, likambo yango emonanaki malamu na miso ya Farao mpe ya basaleli na ye nyonso. 38 Na bongo, Farao alobaki na basaleli na ye ete: “Tokoki nde kozwa moto mosusu lokola ye, oyo elimo ya Nzambe ezali kati na ye?” 39 Nsima na yango, Farao alobaki na Yozefe ete: “Lokola Nzambe asali ete yo oyeba makambo nyonso oyo, moto ya mayele mpe ya bwanya lokola yo azali te. 40 Yo nde moto okoyangela ndako na ngai, mpe bato na ngai nyonso bakotosa yo na makambo nyonso. Kaka na kiti ya bokonzi nde ngai nakoleka yo.” 41 Bongo Farao abakisaki epai ya Yozefe ete: “Talá, natye yo likoló ya mokili mobimba ya Ezipito.” 42 Na yango, Farao alongolaki lopɛtɛ na ye ya kotya bilembo na lobɔkɔ na ye mpe atyaki yango na lobɔkɔ ya Yozefe mpe alatisaki ye bilamba ya lini ya kitoko mpe alatisaki ye nsinga ya monzɛlɛ ya wolo na nkingo. 43 Lisusu, amatisaki ye na likalo ya mibale ya lokumu oyo azalaki na yango, mpo bábelela liboso na ye ete: “Avreke!” Boye atyaki ye likoló ya mokili mobimba ya Ezipito.
44 Mpe Farao alobaki lisusu na Yozefe ete: “Ngai nazali Farao, kasi soki na ndingisa na yo te, moto moko te akoki kotombola lobɔkɔ na ye to lokolo na ye na mokili mobimba ya Ezipito.” 45 Nsima na yango, Farao apesaki Yozefe nkombo Zafenate-panea mpe apesaki ye Asenate mwana ya Potifera, nganga-nzambe ya One, mpo azala mwasi na ye. Mpe Yozefe abandaki kobima mpe kotambola na mokili ya Ezipito. 46 Mpe Yozefe azalaki na mbula ntuku misato (30) Ntango atɛlɛmaki liboso ya Farao mokonzi ya Ezipito.
Bongo Yozefe alongwaki liboso ya Farao mpe atambolaki epai na epai na mokili mobimba ya Ezipito. 47 Mpe na boumeli ya mbula nsambo ya biloko ebele, mokili yango ezalaki kaka kobota biloko ebele. 48 Mpe azalaki kosangisa bilei nyonso ya mbula nsambo oyo eyaki na mokili ya Ezipito mpe azalaki kotya bilei yango na bingumba. Bilei ya bilanga oyo ezalaki zingazinga na engumba moko, azalaki kotya yango na katikati ya engumba yango. 49 Mpe Yozefe azalaki kaka kotondisa mbuma mingi mpenza, lokola zɛlo ya mbu, kino nsukansuka batikaki kotánga yango, mpo ekokaki kotángama te.
50 Mpe liboso ete mbula ya nzala eya, Yozefe abotaki bana mibale ya mibali, oyo Asenate mwana ya Potifera, nganga-nzambe ya One, abotelaki ye. 51 Bongo Yozefe apesaki mwana ya liboso nkombo Manase, mpamba te, mpo na kozongela maloba na ye: “Nzambe asali ete nabosana mpasi na ngai nyonso mpe ndako mobimba ya tata na ngai.” 52 Mpe apesaki oyo ya mibale nkombo Efraime, mpamba te, mpo na kozongela maloba na ye: “Nzambe asali ete nabota na mokili ya mawa na ngai.”
53 Mpe nsukansuka mbula nsambo ya ebele ya biloko oyo ezalaki na mokili ya Ezipito esilaki, 54 na bongo, mbula nsambo ya nzala ebandaki koya, kaka ndenge Yozefe alobaki. Mpe nzala ezalaki na mikili nyonso, kasi mampa ezalaki na mokili mobimba ya Ezipito. 55 Nsukansuka mokili mobimba ya Ezipito ekómaki na nzala mpe bato bakómaki kolelela Farao apesa bango mampa. Bongo Farao alobaki na Baezipito nyonso ete: “Bókende epai ya Yozefe. Nyonso oyo akoloba na bino, bósala yango.” 56 Mpe nzala ezalaki na mabele mobimba. Na Ntango yango, Yozefe abandaki kofungola bibombelo nyonso ya mbuma oyo ezalaki epai na bango mpe kotɛkɛla yango Baezipito, mpo nzala ezalaki makasi na mokili ya Ezipito. 57 Lisusu, bato ya mabele mobimba bazalaki koya na Ezipito mpo na kosomba biloko epai ya Yozefe, mpamba te nzala ezalaki makasi na mabele mobimba.


text:
Vincent wa Paul
Vincent wa Paul (1581 - 1660) abotami o mboka Pouy, pene na engumba ya Dax, o mabele ma Landes, na ekolo Falansia. Azali mwana wa basato o libota lya ye (bato ba bilanga). Kino mibu zomi na mitano akoli se o libota lyango, akaboli mpasi elongo na bandeko banso. Kasi nsima ena, abandi koyenga yenga, mibu zomi na misato mobimba, akabwani na bandeko na ntina 'te akima bobola. O eleko ena, bonganga-Nzámbe bozalaki nzela ya kokoma moto mpe ya kosalisa libota. Vincent wa Paul akanisaki kobikisa na nzela ena libota lya ye. Yango wana akuli bonganga na mibu zomi na libwa.
Kasi manso maleki lokola Vincent akanisaki te. Ekólo Falansia ezalaki na mikakatano. Batu bazalaki lisusu na makoki te mpe bitumba ezali kovandisa batu na nzala enene. Banganga-Nzámbe mpe bazalaki na mpasi, bakisa mpe myoko mimesano mibe. Yango etindi Vincent abongola makanisi ma yé: aluki kopesa bomoi bwa ye mpo ya babola banso.
O mobu 1617, makambo mabale mamemi ye na mbongwana ena. O sanza ya yambo ya mobu mona, babengi ye akenda kosalisa moto moko alingi awei. Banso bazalaki komona moto ona lokola nsuka ya moto molamu. Kasi yemei ayebisi Vincent 'te soki asikolaka molimo mwa ye na sakramentu ya ntubela te, mbele awei na masumu maluti. Bobola bona bwa molimo bobeti motema mwa Vincent mingi. Se o mobu mona, mokolo moko mwa sanza ya mwambi, na ngonga alingi kobanda losambo la misa, bayeli yé nsango 'te libota lyoko lizali na mpasi, mpe banso ba libota nde bakufi soki bazwi lisalisi te. Vincent wa Paul alendisi bakristu 'te basalisa bango. Aluki mpe kobongisa lisalisi lina. Bobola bona bwa nzoto bobeti mpe motema mwa Vincent wa Paul. Banda ntango ena nde aluki ntango inso o mosala mwa ye kobikisa na molimo mpe na nzoto ya bato, mingi mpenza babola.
_[kokoma]
Ut'o mobu 1617, Vincent wa Paul amipesi na kosalela Nsango Elamu mpe baninga: "Mbala inso bosalaki bongo na moko wa bandeko ba ngai, bosalaki ngai moko" (Mt 25, 40). Vincent wa Paul akosakola nsima ya Kristu: Elimo wa Nzambe akiteli ngai, zambi Mokonzi apakoli ngai mafuta masantu; mpo 'te nasangela babola Nsango Elamu... " (Lc 4, 18). Bomoi bwa ye mobimba amipesi na babola; asalisi mpe bato ba nkita mpo 'te bayeba komipesa o mosala mya babola bango bazali "bankumu mpe bakonzi ba biso".
Bakrístu baike basangani, bamipesi motema mobimba o mosala mwango mpo ya lifuta te, mingi mpenza bamama, baye asangisi o lisanga na nkombo confrerie de la charité (eyebani lelo na nkombo Association Internationale des Charités). Lisanga lina nde liboti, o mobu 1633, lingomba lya ba Filles de la charité, liye Vincent abandisi elongo na Louise de Marillac. Mpe o mobu 1625 akeli lingomba lya basango Lazariste to "Congrégation de la Mission"; bamipesa na babola bipai binso, yambo mpenza o bituka bike; basikola milimo mibungi; basunga Eklezya, bateya o likindo mpe baluka bopeto bwa bango moko.
Vincent wa Paul amipesi na kobongisa bosalisani, akongoli mbongo na biloko mpo ya kosalisa bituka bya Falansia bizalaki na bitumba, aluki mpe ndenge ya kobongisa bomoi bwa banganga-Nzambe na mpe bomoi o ba likindo.
Asangisi makoki manso azwaki, asalisi bato ba mawa, abokoli bana bitike, bawei nzala na bato ba boloko, ba mpaka na bitula ndenge na ndenge, na mpe mabota mazalaki na mpasi. Ekosalisa ye moto, ayebi 'te moto ona azali o kati ya lisanga mpe lisanga lizali na etamboleli ya yango. Yango wana esengeli mpe koluka kobongisa bomoi mpe ezaleli ya masanga ma bato.
Apesi babola lokumu (bazali "bankumu mpe bakonzi ba biso"), asikoli bomoi bwa bango mobimba. Alingi kotala mobola lokola moto mpamba te, kasi lokola moto oyo azali na nkombo. Alingi batu na ndenge ezali komonana. Azwi makasi ma kolakisa na Eklezya mpe na mokili mokumba mwa bango mpo ya libiki lya babola. Na maloba mpe na misala mya ye, abongoli makanisi ma bato mingi mpe bizaleli mingi bya ntango ya ye. Sekele to ndanga ya molende mwa ye mpe ya boyebi kosalisa nde : Elimo ya Yésu Kristu!


text:
Biblia ezali buku oyo etondi kaka na bwanya ya bato?
Eyano ya Biblia
Biblia, oyo bato mosusu babengaka Makomami Mosantu, ezali na maloba ebele ya bwanya. Kasi, yoká ndenge yango moko elobi: “
Makomami nyonso ekomami na litambwisi ya elimo ya Nzambe.” (2 Timote 3:16) Makambo mingi emonisi ete maloba yango ezali solo. Tótalela makambo oyo elandi:
Moto moko te alongá komonisa ete masolo ya Biblia ezali lokuta.
Bato oyo bakomaki Biblia bazalaki bato ya sembo mpe bakomaki makambo nyonso polelepolele. Bosembo na bango emonisi mpenza ete makambo oyo bakomaki ezali solo.
Biblia elobeli mingimingi likambo kaka moko: Nzambe azali na lotomo ya koyangela bato mpe mokano na ye ekokokisama na nzela ya Bokonzi ya likoló.
Atako ekomamá kala mpenza, na bisika oyo elobeli makambo ya siansi, Biblia ekɔtisi makanisi ya lokuta te, oyo bato bazalaki kondima na ntango ya kala.
Masolo ya istware emonisi ete bisakweli, to makambo oyo Biblia elobá banda kala mpenza, ekokisamá.


text:
Misalisi ya Mbangu
Soki ozoki to ozali kobela makasi tango mosusu esengi bamema yo na misalisi ya mabangu na lopital ya pene na yo. Wana bafutelaka te mpe ezali mpo ya bato nyonso. Ezali na mbutu na moi. Soki mpasi eleki yo bakosalisa yo mbangu. Soki mapsi mingi te, okozela moke mpó bakoma basango nayo.
Kanisa malamu soki bokolongunu bwa yo esengi basala mbangu, mpo ezali mabe kopekisa baye bazali na posa ya mbangu bazua Misalisi ya Mbangu te soki yo ozali na posa na yango penza te.
Etápe
Posa ya mbangu ezali nini?[kokoma]
Tika tolakisela yo biloko bisengaka lisungu lya mbangu;
- Kozala lokola okufi
- Mpasi ya sika to ya makasi na libumu
- Mpasi na libumu
- Komiyeba te nzoto
- Makila kobima mingi
- Mikua kobukana
- Kozoka lokola na mbeli
- Kopema na mpasi
- Kozika na moto
- Likama lya montuka
Ndenge níni mpona bána?[kokoma]
Bána babɛlaka noki mpé na makasi koleka bakolo.
Nakoyeba ndenge nini soki mwana azali kobela makasi?[kokoma]
Baboti bayebaka noki soki mwana azali komiyoka mabe. Tolakisa nzela misusu ya koyeba:
- Mwana, soki alamuki, amonanaka lokola mpongi esileli ye naino te, to alingi kotala yo te.
- Tango mosusu alingi kolia te, to asanzaka.
- Mwana akozanga makasi na nzoto mpe kotambola malamu te, to akoma motane Pota ya sika na poso naye.
- Mwana azali na nzoto ya moto mpe yango epesi yo mawa.
- Mwana azali kopema moke to mbangu koleka tango nyonso
- Mwana abaluli ndenge alelaka (tango mosusu malembe tango mosusu agangi), mpe kobondela ye esalisaka te
Nazua Misalisi ya Mbangu ndenge nini?[kokoma]
Okoki kokende yo moko na Misalisi ya Mbangu oyo ya pene na yo, to okoki kobengisa mutuka ya ''ambulance'' emema yo.
Ndenge nini nabengisa ambulance?[kokoma]
Betela telephone 999 mpo ozua ambulance. Telephone wana bafutelaka te ata soki ozali esika bafutisaka. Bakotuna yo soki olingi ambulance, bato ya boboma moto to Police mpo bango nyonso basalelaka 999. Soki olingi ozua ambulance mbangu:
- Betela 999 (Swisi: betala 144, Lisangá lya Amelíka: Benga 911)
- Yebisa bango te ozali na posa ya ambulance
- Bakotuna yo esika ozali
- Yebisa nini ezali kosua yo
Tango ambulance ekomi, yango ekomema yo ti na lopital ya misalisi ya mbangu oyo ezali mpene na yo. Kobanga te kobenga ambulance soki oyebi te ozali penza na posa na yango ya mbangu. Kasi yaba te ebongi okendeke ya doctolo nayo soki ozali penza na posa ya mbangu te.
- Misalisi ya Mbangu bakeseni na dókótóló na yo (tala esika tokomi likolo ya dókótóló)
- Kobetela 999 ekopesa yo esika ya liboso te nakati ya baye bazali kozela na Misalisi ya Mbangu
- Baye bazali na mpasi mingi nde bakozala liboso mpona komona dókótóló
- Bazoki basusu bakosalela bango Rayon-X te
- Dókótóló nayo ayebaka na ndenge ekoki kosalisa yo. Kasi baye ya Misalisi ya Mbangu bayebi mingi mpona makambo ya kozoka na makambo ya misalisi ya mbangu


text:
Part.3 Bobila Dawa Apesi Merci Na Ba Congo Pona 50 Ya Rdc
Part.2 Bobila Dawa Apesi Merci Na Ba Congo Pona 50 Ya Rdc
Part.3 Ekanga Amoni Mille étoiles, Na Ba Coup De Têtes
Part.3 Bazali Ko Prefferer Kobomba Vérité Na Ba Congolais Pona Ba Interêts Na Bango Personnel.
Part.1 Bazali Ko Prefferer Kobomba Vérité Na Ba Congolais Pona Ba Interêts Na Bango Personnel.
Part.2 Bazali Ko Prefferer Kobomba Vérité Na Ba Congolais Pona Ba Interêts Na Bango Personnel.
Part.3 Atalaku Tshiakudia, Tika Kokosa Na Kombo Ya President
Part.3 Eloko Nini Nzambe Atia Na Kati Ya Maman Olive Lembe Kabila, Po Azalaka Pembeni Ya Peuple?
Part.3 Botala Ndenge Baniokolaka Biso Na Tango Ya Ex:zaire,
Part.2 Ba Surprendre Ngbanda Terminator, Na Bobila Dawa Alin
Part.1 Ba Surprendre Ngbanda Terminator, Na Bobila Dawa Alin
Part.3 Ba pire Petit ya papa Wemba na Werra Son na Paris kal
Part.3 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.3 Ngbanda Le Terminator Na Pasteur Molili Sans Provision, Bakomi Ko Distraire Ba Congolais.
Part.3 Pona Nini éléction 2011 Na Rdc, Ezali Ko Bangisa Ba S
Part.3 Ba Changer Système Ya Chekula, Ba Bongoli Yango Na Masolo Ya Ba Femmes Violés, Ezofuta Bien
Part.3 Histoire Ya Ba Kuluna Congolais Ekomi Na Suka, Bakoba
Part.3 Monsieur Moka, Avant Ya Koya Kosolola Na Ba Kuluna Na
Part.3 Soki Ezalaki Na Moment Oyo Ya Zaire, Ba Congolais Na
Part.3 Ba Mentalités Ya 32 Ans, Ezali Kosenga Na Gouvernement Ya Rdc, Asala Mosala Makasi.
Part.3 Nzambe Merci Po Ba Konzi Ya Balingi Rdc Pe Ezali Komo
Part.3 Ba Intouchables Ya Lobi Na Tango Ya Ex: Zaire Lelo Bakomi Toucher, Justice Na Rdc Ezosala
Part.3 Bazotia Moto Na Mboka Pona Kolia Ba Mbongo Ya Ba Diaspora Na Masolo Ya Est Ya Rdc, Kokamwa.
Part.3 Basali Ba Mbula Ebele Na Belgique Mais Bayebi Rien.
Part.3 Esika Que Ba Faire Bien Passer Message Na Bango, Batelemi Neti Ba Mendiants, Kokamwa!!!
Part.3 Pourquoi Ba Comportements Na Bango Ezalaka Kaka Bizzare, Même Devant La Presse.


text:
Part.3 Ba Mentalités Ya 32 Ans, Ezali Kosenga Na Gouvernement Ya Rdc, Asala Mosala Makasi.
Part.1 Ba Mentalités Ya 32 Ans, Ezali Kosenga Na Gouvernement Ya Rdc, Asala Mosala Makasi.
Part.4 Ba Mentalités Ya 32 Ans, Ezali Kosenga Na Gouvernement Ya Rdc, Asala Mosala Makasi.
Part.2 Ba Mentalités Ya 32 Ans, Ezali Kosenga Na Gouvernement Ya Rdc, Asala Mosala Makasi.
Part.3 Jalousie Pe Motema Mabe Nde Ezali Kotinda Bakanga Miso Devant Ba Oeuvres Ya Le Rais, Kokamwa!
Part.3 Ba pire Petit ya papa Wemba na Werra Son na Paris kal
Part.3 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.3 Ba Changer Système Ya Chekula, Ba Bongoli Yango Na Masolo Ya Ba Femmes Violés, Ezofuta Bien
Part.3 Ba Intouchables Ya Lobi Na Tango Ya Ex: Zaire Lelo Bakomi Toucher, Justice Na Rdc Ezosala
Part.3 Ba Corrompre Ba Kuluna Ya Londres Kokamwa!!!.
Part.3 Ba Mikomisi Ba Noko, Pe Ba Tata Muasi Ya Armand Tung
Part.3 Ba Pasteurs Congolais Mingi Na Libanda Ya Mboka Bazal
Part.3 Ba Oeuvres Nini Ba Con Mbattants Basi Basalela Ba Femmes Violés Na Est Ya Rdc?
Part.3 Ba Mamans Dépuis Basala Bino Ba Actes Ya Violes, Ba
Part.3 Ba Oeuvres Ya Le Rais, Ezolekela Ba Opposants Congola
Part.3 Ba Sois Disant Ba Combattants, Batula Mpaka Ba Mona M
Part.3 Ba Papa Mbala Oyo Bopesa Ba Mamans Lokumu.
Loba Toyaka - Papa Atie Mwana Naye Ya 15 Ans Zemi Et Jalousie Epayi Ya Ba Congolais..@voiceofcongo
Bana Congo Na Usa Ba Beti Sete Na Masolo Ya Mboka Tout Doit Changer Na Mbala Oyo
Part.3 Nani Akosi Yo Que Soki Opekisi Musique Na Paris, Nde
Eclips Musoso Atalaku Ya Felix Wezekwa A Banzi Na Ndenge Ya Muke Te
Part.3 Azali Naye Kaka Moto Ya Lokuta, Ezali Mawa Pona Bato Oyo Ba Bomaka Nzoto Pona Ye!
Part.3 Nzambe Merci Po Ba Konzi Ya Balingi Rdc Pe Ezali Komo
Part.3 Brâvo! Ba Mamans Ya Bundes, Maloba Na Bino Ezali Liteya Monene Pona Ba Cons Mbattants.
Part.3 Pona Nini éléction 2011 Na Rdc, Ezali Ko Bangisa Ba S
Part.3 Bango Bakanisaka Que Kokosa Ba Diaspora Congolaise Nde Ezali Solution Pona Rdc, Mawa!


text:
Liteya yantuku minei namwambe - Quarante-huitième leçon
Mobali aboti bana ...
Mokolo moko, nantongontongo penza, Mboloko ayei epai yanoko naye Nkoi, alobi :
- Noko, kotikala boye, mosala te, ezali goigoi mingi ; malamu tokende kotambola nabazando yoso mpo tosomba ngulu. Ntango
yango ekobota, biso tokokoma bato banene namboka nabiso.
Singa namaboko, sakosi namokongo, bango mibale batamboli. Bakomi nazando, yoso ezalaki wana. Moto namoto asombi lokola
motema naye elingi. Nkoi asombi ngulu yamwasi, Mboloko asombi yamobali.
Sanza mibale eleki, ngulu yaNkoi eboti bana mwambe, mpo yango ezalaki nalibumu, liboso te Nkoi asomba yango.
Mboloko azalaki naye kokende kotala bana bangulu yango mikolo yoso. Nzambe asali, epai yanoko naye Nkoi.
- Soki ngai mpe nakoki kozala nayango mingi boye !
Mokolo moko, makanisi ekomeli ye foli. Ayibi, mpe abandi koyibaka mwana yangulu mokomoko nabutu, epai yanoko naye
Nkoi. Akei kobokolo bango epai yayemoko Mboloko.
Nkoi amoni te atikali maboko pamba, akei kotala epai yamwana naye Mboloko.
- Mboloko, yo ozwaki bana bangulu oyo wapi epai ? Nkoi atuni naMboloko.
- Kasi noko Mboloko ayanoli ye, yo oyebi naino te makambo ezalaki awa, likolo yangulu nangai wana yamobali ?
Nkoi azongisi te : - asalaki nini, ngulu nayo yamobali ?
- Kasi, ezali bobele ye moto abotaki bana bangulu oyo yoso,
- Mobali aboti ? Ekoki kozala soki moke te. Yo ozali lokuta, wana ezali bana bangulu nangai. Nkoi azalaki kongala.
- Bangai ! Mboloko azongisi.
Ntembe monene esalami wana !
Nkoi abengi bato yoso yamboka mpo yakokata likambo yango : "Lobi, lobi, bino yoso, boya ; Mboloko akoyebisa biso ndenge nini
ngulu naye yamobali aboti."
Mboloko atali, mayele yoso esili. Akei, nabutu, koluka moninga naye Esende, mpo te asalisa ye.
- Moninga Esende moke, salisa ngai.
Mpe ayebisi ye makambo yoso :
- Nayibaki bana bangulu mwambe epai yanoko Nkoi, mpe nakosi ye te, mobali akoki kobota. Mpo te nabika, biso tokosala boye :
bato bakoya kosambisa biso lobi, ngai na noko Nkoi nakati yantango. Bongo, yo, nantango yango wana, yo okokatisa mboka
mobimba, namwa mbango. (ekolanda)


text:
Politíki ya Kongó-Kinsásá
Bandá bǎna mbóka Kongó-Kinsásá bazwákí lipandá na mwâ 30 yúni 1960, Ekólo nsɔ́mí ya Kongó ekútání na mikakatano ndéngé na ndéngé mya politíki mpé myɔ̌kɔ́ mya ntína ya mikakatano mîná ezalí kobóya kondima bokonzi bopɛ́sámí na mangómba ma boyángeli ekólo mpé bakambi ba bangó. Bobóyí bwangó bobákísámí na bitumba ndéngé na ndéngé biye bibébísí ekólo bandá 1996 kín’o 2003. Mpɔ̂ ya kosúkisa sékô mikakatano mya mbala na mbala mitálí mambí ma bokonzi mpé kopɛ́sa na ekólo konzo ya komítónga, bantóma ba politíki mpé baye ba mangómba ma bato, masangá ma bato bánsɔ ba ekólo, bakútání na Lisoló linɛ́ne lya bǎna-Kongó (DIC) mpé bandimi na boyókani bonɛ́nɛ bwa bato bánsɔ, botíámí maboko na Pretoria, Afríka ya Sidi, mwa 17 febuari 2002, mpɔ̂ ya boluki kotía mabɔngisi ma sika ma politíki maútí na Mobeko-likonzi mwa sika mpé ya bonsɔ́mí, epái wápi bǎna ba Ekólo Kongó bakókí kopɔna na bonsɔ́mí bakonzi ba bangó, nsima ya mapɔnami ma bosémbo ma bato bánsɔ, ma polele mpé ma sɔ̂lɔ́. Mpɔ̂ ya kolakisa politíki ya mpíkó eye emɔ́nání na bantómá, na Lisoló linɛ́ne lya bǎna-Kongó, Lingómba lya Babɔngisi mibéko liútí, na Boyókani bonɛ́ne bwa bato bánsɔ, ɛ́ngɛ́bɛ́nɛ́ na atikɛ́lɛ ya 104 ya Mobéko-likonzi mwa bwákali, mwǎngo mwa libosó mwa Mobéko-likonzi mwa sika na Lingómba lya Bantómá ba Ekólo liye Lindimi yangó lokóla mwǎngo mwa Mobéko-Likonzi moye motíámí na etúneli ya bato bánsɔ.


text:
Nzambe nde akelaki Zabolo mpo amekaka biso?
Eyano ya Biblia
Biblia emonisi ete Nzambe akelaki Zabolo te. Elobi nde ete asalaki ekelamu oyo ekómá Zabolo. Mpo na Nzambe, Biblia elobi boye: “
Mosala na ye ezali ya kokoka, mpo banzela na ye nyonso ezali bosembo. Nzambe moko ya bosembo, epai na ye kozanga bosembo ezali te; azali moyengebene mpe sembo.” (Kolimbola Mibeko 32:3-5) Maloba yango emonisi ete na ntango moko boye, Satana Zabolo azalaki ekelamu ya kokoka mpe ya sembo, elingi koloba, anzelu moko ya Nzambe.
Na Yoane 8:44, Yesu alobaki ete Zabolo “
akangamaki makasi te na solo,” mpo na komonisa ete na ntango moko boye, Satana azalaki sembo mpe mabɔkɔ mpɛmbɛ.
Kasi, ndenge moko na bato mpe na baanzelu mosusu ya Nzambe, anzelu oyo akómá Satana azalaki na bonsomi ya kopona kati na mabe ná malamu. Lokola aponaki kotombokela Nzambe mpe atindaki mwasi ná mobali ya liboso básala lokola ye, amikómisaki Satana, oyo elimboli “Motɛmɛli.”—Ebandeli 3:1-5; Emoniseli 12:9.


text:
Ebandeli 18:1-33
6 Na bongo, Abrahama akendaki nokinoki epai ya Sara mpe alobaki ete: “Salá noki! Zwá sea misato ya farini ya malamu mpenza, bɛtá pɔtɔpɔtɔ mpe salá bagato ya libungutulu.” 7 Na nsima, Abrahama apotaki mbangu na etonga mpe akamataki mwana-ngɔmbɛ mobali ya pɛtɛpɛtɛ mpe ya malamu mpe apesaki yango na mosali, mpe ye akendaki nokinoki kobongisa yango. 8 Bongo azwaki manteka mpe miliki mpe mwana-ngɔmbɛ ya mobali oyo asilaki kobongisa mpe atyaki yango liboso na bango. Bongo ye moko atɛlɛmaki pene na bango na nse ya nzete yango, wana bango bazalaki kolya.
9 Bongo balobaki na ye ete: “Mwasi na yo Sara azali wapi?” Na yango, alobaki ete: “Azali kuna na kati ya hema!” 10 Na bongo, alobaki lisusu ete: “Nakozonga solo epai na yo na mbula oyo ezali koya na ntango lokola oyo, mpe, talá! Sara, mwasi na yo, akozala na mwana mobali.” Nzokande, Sara azalaki koyoka na monɔkɔ ya hema, oyo ezalaki nsima ya mobali yango. 11 Mpe Abrahama ná Sara bazalaki mibange, mbula na bango epusanaki. Sara atikaki komona sanza. 12 Na yango, Sara abandaki kosɛka na motema mpe alobaki ete: “Nakoyoka solo elɛngi, awa nanuni boye mpe awa nkolo na ngai akómi mobange boye?” 13 Na yango, Yehova alobaki na Abrahama ete: “Mpo na nini Sara asɛki mpe alobi ete: ‘Ezali mpenza solo mpe ekosalema mpenza ete ngai nabota, awa nakómi mobange boye?’ 14 Mpo na Yehova, ezali nde na likambo moko ya mpasi koleka? Na Ntango oyo etyamá nakozonga epai na yo, na mbula oyo ezali koya na ntango lokola oyo, mpe Sara akozala na mwana mobali.” 15 Kasi Sara abandaki kowangana ete: “Nasɛki te!” Mpo azalaki kobanga. Na yango, alobaki ete: “Te! osɛki.”
16 Na nsima, bato yango balongwaki na esika wana mpe batalaki epai ya Sodoma, mpe Abrahama azalaki kotambola elongo na bango mpo na kotika bango na nzela. 17 Mpe Yehova alobaki ete: “Nabombela nde Abrahama likambo oyo nazali kosala? 18 Ɛɛ, Abrahama akokóma solo ekólo moko monene mpe ya nguya, mpe bikólo nyonso ya mabele esengeli komizwela lipamboli na nzela na ye. 19 Mpamba te nayebani na ye mpo apesa mitindo na bana na ye mpe na bato ya ndako na ye, oyo bakoya nsima na ye, ete bákoba kobatela nzela ya Yehova mpo na kosala boyengebene mpe bosembo; mpo ete Yehova akoyeisela Abrahama, oyo ye alobaki na ntina na ye.”
20 Na yango, Yehova alobaki ete: “Koganga ya komilelalela mpo na Sodoma mpe Gomora, ɛɛ, ezali makasi, mpe lisumu na bango, ɛɛ, ezali kilo mingi. 21 Nazwi mpenza ekateli ya kokita mpo namona soki makambo oyo bazali mpenza kosala ezali ndenge moko na lokito oyo ekómeli ngai, mpe, soki bongo te, nakoyeba yango.”
22 Na Ntango yango, mibali yango balongwaki wana mpe basimbaki nzela bakei na Sodoma; kasi Yehova, atɛlɛmaki kaka liboso ya Abrahama. 23 Bongo apusanaki mpe abandaki koloba ete: “Okoboma mpenza moyengebene elongo na moto mabe? 24 Tóloba ete bayengebene bazali ntuku mitano (50) na kati ya engumba. Bongo okoboma nde bango mpe okolimbisa esika yango te mpo na bayengebene ntuku mitano oyo bazali na kati na yango? 25 Ekoki kokanisama ata moke te mpo na yo ete osala ndenge wana: oboma moyengebene elongo na moto mabe, bongo ekómela moyengebene ndenge ekómelaka moto mabe! Ekoki kokanisama bongo ata moke te mpo na yo. Mosambisi ya mabele mobimba akosala nde oyo ezali sembo te?” 26 Bongo Yehova alobaki ete: “Soki nakokuta na Sodoma bayengebene ntuku mitano (50) na kati ya engumba yango, nakolimbisa esika yango mobimba mpo na bango.” 27 Kasi Abrahama azongisaki lisusu maloba ete: “Nabondeli yo, talá nameki kofungola monɔkɔ mpe koloba na Yehova, atako nazali mabele mpe putulu ya mɔtɔ. 28 Tóloba ete na bayengebene ntuku mitano (50), mitano bazangi. Kaka mpo na mitano wana, okobebisa engumba mobimba?” Na yango, alobaki ete: “Nakobebisa yango te soki nakuti kuna ntuku minei na mitano (45).”
29 Kasi abandaki lisusu koloba na ye ete: “Tóloba ete ntuku minei (40) nde bazwami kuna.” Bongo alobaki ete: “Nakosala yango te mpo na ntuku minei yango.” 30 Kasi alobaki lisusu ete: “Yehova ayoka nkanda makasi te, nabondeli yo, kasi tiká ngai naloba lisusu: Tóloba ete ntuku misato (30) nde bazwami kuna.” Bongo alobaki ete: “Nakosala yango te soki nakuti ntuku misato kuna.” 31 Kasi akobaki koloba ete: “Nabondeli yo, talá nameki kofungola monɔkɔ mpe koloba na Yehova: Tóloba ete ntuku mibale (20) nde bazwami kuna.” Bongo alobaki ete: “Nakobebisa yango te mpo na ntuku mibale yango.” 32 Nsukansuka alobaki ete: “Yehova ayoka nkanda makasi te, nabondeli yo, kasi tiká ngai naloba kaka mbala oyo: Tóloba ete zomi nde bazwami kuna.” Bongo alobaki ete: “Nakobebisa yango te mpo na zomi yango.” 33 Bongo Ntango Yehova asilisaki koloba na Abrahama, asimbaki nzela akei, mpe Abrahama azongaki epai na ye.


text:
Lisangá lya nkóta na bokei o mitili
Zambi Lisangá lya nkóta na bokei o mitili (LNBM) (Lifalansé: Organisation Internationale pour les migrations (OIM), Lingɛlɛsa: International organization for Migration (IOM)) ezalí organisation ya gouvernements mingi. LNBM e ko loba, na bokei o mikili (migration) ya bato nyonso, ezalí malamu, po na babembi (migrants) na lingomba.
Lisangá lya nkóta na bokei o mitili na baninga wa lisanga ya bango ba lingi kosala po na:
- sala initiatives mpé projets po na bokei o mikili;
- salisa compréhension ya nzambi ya bokei o mikili;
- pesa bato masalisi po na salisa développement ya lingomba na mayele mpé na ezaleli ya babembi;
- pesa babembi makambo nyonso na bazala malamu.


text:
Ndenge nini okoki kosala ete losambo na kati ya libota esepelisaka?
Tata moko na Brésil alobaki ete: “Masolo na losambo na kati ya libota ekómaka mpenza elɛngi, mpe mbala mingi tokendeke tii butu makasi soki nakati bango te.” Tata moko na Japon alobi ete mwana na ye ya mbula 10 akipaka te ntango ya kosilisa boyekoli mpe alingaka kaka ekoba. Mpo na nini? Tata yango abakisi boye: “Elendisaka ye mpe epesaka ye esengo.”
Kasi, mpo na koloba polele, bana nyonso te nde basepelaka na losambo na kati ya libota. Kasi mpo na nini? Tata moko na Togo alobi boye: “Losambo ya Yehova esengeli te kolɛmbisaka.” Soki esalemi bongo, ekoki kozala nde mpo na lolenge oyo losambo na kati ya libota ezali kosalema? Ndenge Yisaya alobaki yango mpo na Sabata ete esengeli ‘kosepelisa mpenza,’ mabota mingi emonaki mpe ete losambo na kati ya libota esengeli kozala bongo.
Baboti bayebaka ete mpo mabota na bango esepela na losambo na kati ya libota, esengeli esengo emonanaka. Ralf, tata moko oyo azali na bana misato ya basi mpe moko ya mobali alobi ete boyekoli na bango na kati ya libota ezalaka te kaka koyekola mokanda boye to boye, kasi moto nyonso ya libota alobaka. Ya solo, kosala ete moto nyonso asepela mpe amikɔtisa na lisolo ekoki kozala mpenza mokakatano. Mama moko alobi ete: “Nakokaka te kokómisa losambo na kati ya libota elɛngi ndenge nalingaka ezala.” Ndenge nini okoki kolonga mokakatano yango?
BÓSALELAKA MAYELE NDENGE NA NDENGE
Tata moko ya bana mibale na Allemagne alobi boye: “Tosengeli kobongolaka makambo.” Natalia, mama moko ya bana mibale alobi ete: “Likambo eleki ntina mpo na libota na biso ezali ete tosalelaka mayele ndenge na ndenge.” Mabota mingi ekabolaka losambo na bango na kati ya libota na biteni mingi. Cleiton, tata moko na Brésil oyo azali na bana mibale ya bilenge alobi boye: “Yango esalaka ete boyekoli ezala malilimalili te mpe moto nyonso ya libota apesaka makanisi.” Kokabola ntango ya boyekoli na biteni mingi ekoki kosalisa baboti batyaka likebi na bamposa ya mwana mokomoko, mingimingi soki bokeseni ya bambula na bango ezali makasi. Baboti bakoki kolobela bamposa ya moto mokomoko ya libota mpe kobongola makambo mpe kopona makanisi nini bakosalela mpe ndenge ya kosala yango.
Mayele nini mabota mosusu basalelaka mpo bázala na makambo ndenge na ndenge ya koyekola? Basusu babandaka losambo na bango na kati ya libota na loyembo. Juan, tata moko na Mexique alobi boye: “Yango esalaka ete boyekoli esepelisa moto nyonso mpe ebongisaka makanisi na biso mpo na makambo oyo tokoyekola.” Libota na ye eponaka nzembo oyo eyokani na makambo mosusu oyo bakoyekola na mpokwa yango.
Mabota mingi etángaka mokapo moko to mibale ya Biblia elongo. Mpo na kokangama kaka na likambo moko te, na mabota mingi, moto na moto atángaka biteni oyo elobeli bato oyo balobeli na lisolo moko ya Biblia. Tata moko na Japon, alobi ete “azalaki kosala bongo te liboso.” Kasi bana na ye mibale ya mibali bazalaki na esengo ya komona baboti na bango bazali kosala lokola bango. Mabota mosusu basalaka masano ya Biblia. Roger, tata moko ya bana mibale ya mibali na Afrika ya Sudi alobi ete: “Mbala mingi bana bamonaka makambo oyo biso baboti totyelaki yango likebi te na lisolo moko ya Biblia.”
Lolenge mosusu ya kosalela mayele ndenge na ndenge ezali ya kosala likambo moko elongo, na ndakisa kotonga masuwa ya Noa to tempelo ya Salomo. Kosala bongo esɛngaka bolukiluki ya mozindo. Na ndakisa, na libota moko na Asie mwana moko ya mwasi ya mbula mitano afandaki na salon ná baboti mpe nkɔkɔ na ye ya mwasi. Na tablo moko basalaki mwa lisano oyo ezalaki komonisa mibembo oyo ntoma Paulo asalaki lokola misionɛrɛ. Mabota mosusu basalaka masano na tablo ya masolo oyo mokanda ya Kobima elobeli. Na Togo, elenge moko na nkombo Donald oyo azali na mbula 19 alobi boye: “Kosalela mayele ndenge na ndenge ememaki makambo ya sika na losambo na biso na kati ya libota mpe na libota na biso.” Okoki kokanisa likambo moko oyo ekoki kosala ete losambo na bino na kati ya libota epesaka mpenza esengo?
KOMIBONGISA EZALI NA NTINA MINGI
Atako kosalela mayele ndenge na ndenge mpe kobongola makambo epesaka esengo na losambo na kati ya libota, bato nyonso basengeli komibongisa mpo bázwela yango mpenza litomba. Ntango mosusu bilenge balɛmbaka, yango wana batata basengeli kokanisa malamu liboso na makambo oyo baponaki mpo na boyekoli mpe kozwa ntango mpo na komibongisa malamu. Tata moko alobi boye: “Soki namibongisi malamu, bato nyonso basepelaka na boyekoli.” Tata moko na Allemagne ayebisaka libota na ye liboso makambo oyo bakotalela na bapɔsɔ oyo ekoya. Tata moko na Bénin oyo azali na bana motoba oyo bakokisi naino mbula 13 te, abongisaka liboso mituna oyo bakosalela soki asali programɛ ya kotala DVD na losambo na kati ya libota. Ya solo, komibongisa ekómisaka losambo na kati ya libota malamu koleka.
Soki bato ya libota bayebi liboso makambo oyo bakotalela, bakoki kolobela yango na boumeli ya pɔsɔ mpe yango ekobakisa lisusu esengo na bango. Mpe soki mokomoko azali na mokumba, akomona ete losambo na kati ya libota etaleli mpe ye.
SALÁ MAKASI EZANGAKA TE
Mabota mingi bazalaka na mokakatano ya kosala losambo na kati ya libota pɔsɔ na pɔsɔ.
Batata mingi basalaka banda ntɔngɔ tii mpokwa mpo na kozwa mwa limpa. Na ndakisa, tata moko na Mexique alongwaka na ndako na ngonga ya 6 ya ntɔngɔ mpe azongaka kaka na ngonga ya 20. Na ntango mosusu, ekoki kosɛnga kotya losambo na kati ya libota mokolo mosusu mpo na kosala makambo mosusu ya elimo.
Kasi, tosengeli kozala na ekateli ya kosala losambo na kati ya libota pɔsɔ na pɔsɔ. Loïs, elenge moko ya mbula 11 na Togo, alobi ete na libota na bango bazwá ekateli ete: “Ata soki tobandi losambo na kati ya libota na retare mpo likambo moko ebimaki mokolo wana, tosalaka yango kaka.” Mabota mosusu basalaka losambo na bango na kati ya libota na ebandeli ya pɔsɔ. Soki likambo moko ya mbalakaka ebimi, bakoki kosala yango mokolo mosusu, kasi kaka na pɔsɔ wana.
Maloba losambo na kati ya libota emonisi ete eteni yango ya losambo ezali na kati ya losambo oyo topesaka Yehova. Tiká ete bato nyonso ya libota na yo bámemela Yehova ‘likabo ya bana-ngɔmbɛ ya mibali ya mbɛbu na bango’ pɔsɔ nyonso. (Hos. 14:2) Mpe tiká ete losambo na kati ya libota ezala ntango moko ya esengo mpo na moto nyonso “mpo esengo ya Yehova ezali esika makasi ya libateli na bino.”


text:
MITUNA OYO BILENGE BATUNAKA
Nakoki kosala nini soki nasali libunga?
Soki ezalaki yo, olingaki kosala nini?
Tángá likambo oyo ekómelaki Karina, mpe kanisá ete ekómeli nde yo. Olingaki kosala nini?
Karina: “Nazalaki kotambwisa motuka mbangu makasi ntango nazalaki kokende kelasi; polisi moko atɛlɛmisaki ngai mpe afutisaki ngai lomande. Nayokaki nkanda mpenza! Nayebisaki Mama likambo yango, mpe alobaki na ngai nayebisa Papa; kasi nalingaki koyebisa ye yango te.”
Soki ezalaki yo, olingaki kosala nini?
Likanisi 1: Kofanda nyɛɛ, mpe kokanisa ete Papa akoyeba eloko te.
Likanisi 2: Koyebisa Papa makambo nyonso ndenge esalemaki.
Motema na yo ekoki kotinda yo osalela Likanisi 1. Mbala mosusu mama na yo akokanisa kaka ete okendaki koyebisa papa na yo likambo yango. Nzokande ezali malamu ondimaka mabunga na yo, ata soki bafutisi yo lomande to bapesi yo etumbu mosusu; mpo na nini?
Ntina oyo osengeli kondima mabunga na yo
1. Yango nde likambo ya malamu ya kosala. Mpo na bakristo, Biblia elobi ete: “Tolingi kozala sembo na makambo nyonso.”
—Baebre 13:18.
“Nasalaka makasi mpenza nazala sembo, namemaka mokumba ya makambo oyo nasali, mpe nandimaka mbala moko mabunga na ngai.”
—Alexis.
2. Mbala mingi bato balimbisaka baoyo bandimaka mabunga na bango. Biblia elobi: “Ye oyo azali kozipa makambo na ye oyo ebuki mibeko akolonga te, kasi ye oyo ayamboli mpe atiki yango akoyokelama mawa.”
—Masese 28:13.
“Esɛngaka mpiko mpo na kondima libunga oyo osali, kasi yango nde esalaka ete bato bákóma kotyela yo motema. Bakomona ete ozali sembo. Soki ondimi libunga oyo osali, okoki kobongisa makambo.”
—Richard.
3. Likambo eleki ntina, okosepelisa Yehova Nzambe. Biblia elobi: “Moto ya mbilingambilinga azali eloko moko oyo Yehova ayinaka, kasi Ye azali moninga ya motema ya bato ya kolongobana.”
—Masese 3:32.
“Nsima ya kosala libunga moko monene, nakómaki komona ete nasengeli kosala makasi nandima yango. Yehova akokaki kopambola ngai te soki nasali te makambo ndenge alingaka.”
—Rachel.
Bongo Karina asalaki nini mpo na libunga na ye? Na ebandeli, aboyaki koyebisa papa na ye ete bafutisaki ye lomande. Kasi, akokaki kobomba yango libela te. Karina alobi boye: “Mbula soki moko na nsima, papa akendaki kotala mikanda na biso ya assurance mpe amonaki ete bafutisaki ngai lomande mpo natambwisaki motuka mbangu. Ebendelaki ngai mindɔndɔ mpenza, ata mama asilikelaki ngai mpo nasalaki te ndenge alobaki!”
Liteya: Karina alobi boye: “Kobomba mabunga oyo osali, ebebisaka lisusu makambo. Ata ndele, ekoyebana kaka!”
Ndenge ya kozwa mayele na mabunga na yo
Moto nyonso asalaka mabunga. (Baroma 3:23; 1 Yoane 1:8) Mpe ndenge tomoni yango, kondima mbala moko mabunga na yo ekomonisa ete ozali na komikitisa mpe okoli.
Nsima ya kondima, osengeli kozwa mayele na mabunga oyo osalaki. Likambo ya mawa, bilenge mosusu basalaka yango te! Ntango mosusu bamiyokaka lokola elenge moko na nkombo Priscilla. Alobi boye: “Mabunga na ngai ezalaki kotungisa ngai koleka ndelo. Lokola nazalaki komimona ntina te, soki nasali libunga, nazalaki koyoka lokola nazali na mokumba oyo nakokoka komema te. Nazalaki komitungisa mingi mpe komona ete esili mpo na ngai.”
Yo mpe oyokaka bongo na bantango mosusu? Soki ezali bongo, kobosana likambo oyo te: Kokanisakanisa mabunga oyo osalá kala ezali lokola ozali kotala na talatala ya nsima ntango ozali kokumba motuka. Kotya makanisi na makambo eleká ekotinda yo kaka omimona ntina te mpe ekosilisa yo makasi ya kobundisa mikakatano oyo ekoki koya.
Lokola ezali bongo, mpo na nini te kobongisa makanisi na yo?
“Kanisá mabunga oyo osalaki, mpe zwá mayele mpo ozongela yango te. Kasi, kokanisakanisa mabunga yango te noki elɛmbisa yo nzoto.”
—Elliot.
“Namonaka ete mabunga epesaka ngai mayele. Nasalaka makasi ete na libunga nyonso oyo nasali, nazwa liteya oyo ekosalisa ngai nakóma moto malamu mpe nayeba kosilisa mikakatano ndenge na ndenge na mikolo ezali koya. Yango nde ebongi kosala ntango nyonso mpo ekosalisa yo okola.”
—Vera.


text:
Likémba
Likémba (Na boyíké makémba) lizali etabé ya molaí mpé ya makási, ya kokémba. Lizalí ndímo tɛ́, kasi elíyamaka lokóla kwánga, fufú tǒ mpé mbálá. Esengelí kotɔkisa yangó ná mái, o nsima batúta yango litúmá tǒ tɛ́. Bakokí lisúsu kokálinga yangó na mafúta ma mbíla, nguba tǒ ndiká. Bakoki mpé kolisalela masanga ya makási maye makoki kolángwisa bato.
Tálá mpé[kokoma]
O libándá[kokoma]
- Bokómisi bǎna ya makémba ebelé na ntángo mokɛ́, REAFOR
- Kokóma moto óyo ayángelaka bitabé ya bonzéngá, REAFOR


text:
Part.1 Opposant Congolais Nini Azali Ko Jouer Jeux Ya Cache-cache Na Violes Ya Basi Na Est Ya Rdc?
Part.2 Opposant Congolais Nini Azali Ko Jouer Jeux Ya Cache-cache Na Violes Ya Basi Na Est Ya Rdc?
Part.3 Opposant Congolais Nini Azali Ko Jouer Jeux Ya Cache-cache Na Violes Ya Basi Na Est Ya Rdc?
Part.5 Opposant Congolais Nini Azali Ko Jouer Jeux Ya Cache-cache Na Violes Ya Basi Na Est Ya Rdc?
Part.1 Ndeko Mayenge Jesus Azali Liboso Nayo, Aza Kosenga Yo
Part.1 Ba Oeuvres Nini Ba Con Mbattants Basi Basalela Ba Femmes Violés Na Est Ya Rdc?
Ek Shaam Radha Raman Ke Naam - Live Programme - Part 1 -2 - Tera Daras Paane Ko (video Full Song)
Part.1 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.5 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.4 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.2 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part.3 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Part. 1 Pona Nini Ba Congolais Mingi Na Poto Balingaka Ko
Part.1 Pona Nini éléction 2011 Na Rdc, Ezali Ko Bangisa Ba S
Part.1 Bazali Ko Prefferer Kobomba Vérité Na Ba Congolais Pona Ba Interêts Na Bango Personnel.
Part.1 Ngbanda Le Terminator Na Pasteur Molili Sans Provision, Bakomi Ko Distraire Ba Congolais.
Part.1 Pona Nini Ba Congolais Mingi Na Poto Balingaka
Yildiz Ko - Remady Vs Movie Part 1
Part.1 Kuluna nioso na poto akokosana liboma ya ko menancer
Raph Ko : Mamguz (oct 2010) part 1
Khabar Bitra ko Kbhar July 19 2010 Part 1 of 2
khabar bitra ko kbhar July 12 2010 Part 1 of 2
Banda Milne Ko With Qaseeda e Mairaj Part-1
Iss Payar Ko Kya Naam Doon 27th July 2011 Part 1
Rook Lo Aj Ki Raat ko Episode1 Part 1
Dil Ko Manana Aya Nahi Episode 10 By Ptv Home - Part 1/4


text:
Part.3 Soki Boyebi Que Kofinga Eza Mabe, Mais Pourquoi Bofingaka Bakonzi Ya Rdc?
Part.1 Soki Boyebi Que Kofinga Eza Mabe, Mais Pourquoi Bofingaka Bakonzi Ya Rdc?
Part.2 Soki Boyebi Que Kofinga Eza Mabe, Mais Pourquoi Bofingaka Bakonzi Ya Rdc?
Part.3 Bango Bakanisaka Que Kokosa Ba Diaspora Congolaise Nde Ezali Solution Pona Rdc, Mawa!
Part.3 Soki Bolingi Ba Peuple Pourquoi Bokosaka Bango?
Part.3 Soki Ezalaki Na Moment Oyo Ya Zaire, Ba Congolais Na
Part.1 Bango Bakanisaka Que Kokosa Ba Diaspora Congolaise Nde Ezali Solution Pona Rdc, Mawa!
Part.2 Bango Bakanisaka Que Kokosa Ba Diaspora Congolaise Nde Ezali Solution Pona Rdc, Mawa!
Part.3 Oui Nzambe Aboyi To Juger Baninga, Mais...
Part.3 Basali Ba Mbula Ebele Na Belgique Mais Bayebi Rien.
Part.3 Qui Veut La Peau De Richard Lumumba,peut-être Futur Ya Carrière Naye Nde Ezo Bangisa Bango?
Part.3 Nani Akosi Yo Que Soki Opekisi Musique Na Paris, Nde
Que dis-tu de ton frère ? part 3. Du bien ou du mal.
Part.3 Moyen Akende Komona Ebembe Ya Maman Naye Na Mboka Eza
Galactik Football Saison 3 épisode 6 : Que Le Spectacle Commence ! Part 1
Part.3 Jalousie Pe Motema Mabe Nde Ezali Kotinda Bakanga Miso Devant Ba Oeuvres Ya Le Rais, Kokamwa!
Part.3 Pona Nini Soki Muasi Azui Permis De Conduire, Mobali
Part.3 Pona Nini Soki Oboyi Kondima Opignon Na Bango Il Faut
Part.3 Ngbanda Asi Andima Que Joseph Kabila Le Rais, Azali
Part.3 Esika Que Ba Faire Bien Passer Message Na Bango, Batelemi Neti Ba Mendiants, Kokamwa!!!
Part.3 Azoloba Que Yende Muana Mboka, Alors Que Ye Moko Azal
Part.3 Ndeko Avant Ya Kofinga Le Rais, Prend Tout D'abord Soins Ya Mbuma Ya Misu Nayo Svp!
Part 3.banco Popular, Presidido Por Angel Ron Presenta Sus Resultados Dentro De La Crisis Que Atraviesa España
Part.3 Ndeko Avant Ya Koloba Na Biso, Est-ce-que Ba Kuluna Y
Coute Que Coute Part 3
Wisin Y Yandel Feat. Chris Brown & T-pain - "algo Que Me Gusta De Ti" (making The Video Part 3)


text:
Ndenge nini nakoki kobengana makanisi ya kosangisa nzoto?
Oyo okoki kosala
Poná baninga na yo malamumalamu. Soki baninga na yo ya kelasi babandi masolo ya mbindo, kokɔta na masolo yango ekosala ete ekóma mpasi koleka mpo obengana makanisi ya mbindo. Mbala mingi, okoki koluka ndenge ya kolongwa wana kozanga ete omimonisa mosantu mpe kozanga ete bábanda kotyola yo.
Boyá masano ya mbindo. Masano mingi ya mikolo oyo ebongisamaka mpo na kolamusa bamposa ya kosangisa nzoto. Biblia epesi toli nini na likambo yango? Elobi boye: “
Tómipɛtola na mbindo nyonso ya mosuni mpe ya elimo, tómonisaka ete tozali kobanga Nzambe mpo bosantu na biso ekóma ya kokoka.” (2 Bakorinti 7:1) Boyá masano nyonso oyo ekoki kolamusa bamposa ya kosangisa nzoto.
Kobosana te: Bamposa ya kosangisa nzoto ezali na yango mabe te. Kutu, Nzambe nde moto asalá ete mwasi asepela na mobali mpe mobali asepela na mwasi, mpe kosangisa nzoto ezali mabe te mpo na bato oyo babalaná. Na yango, soki oyoki mposa makasi ya kosangisa nzoto, koloba mbala moko te ete ozali moto mabe mpenza to ete okokoka te kotikala pɛto na bizaleli.
Likambo ya ntina: Okoki kopona makambo oyo okotika ekɔta na makanisi na yo. Soki olingi, okoki kotikala pɛto ezala na bizaleli to na makanisi na yo!


text:
Nini ekoki kosalisa yo oyeba Biblia?
Eyano ya Biblia
Biblia yango moko elobeli makambo mingi oyo ekoki kosalisa yo oyeba yango. Ata soki ozali moto ya ekólo nini, nsango ya Nzambe oyo ezali na Biblia “
eleki makasi te mpo na yo, mpe ezali mosika te.”
Makambo oyo ekoki kosalisa yo oyeba Biblia
Zalá na makanisi ya malamu. Ndimá ete Biblia ezali Liloba ya Nzambe. Zalá na komikitisa, mpo Nzambe alingaka bato ya lolendo te. (1 Batesaloniki 2:13; Yakobo 4:6) Kasi, kozala mpe moto ya bindimandima te; Nzambe alingi osalela “
makoki na [yo] ya kokanisa.”
—Baroma 12:1, 2.
Bondelá Nzambe apesa yo bwanya. Na Masese 3:5, Biblia elobi: “
Kondimela mayele na yo moko te.” Osengeli nde kokoba “
kosɛnga Nzambe” apesa yo bwanya mpo oyeba Biblia.
—Yakobo 1:5.
Yekoláká mbala na mbala. Biblia ekosalisa yo mingi soki ozali koyekola yango mbala na mbala, na esika otángaka kaka soki ozwi ngonga.
—Yosua 1:8.
Yekoláká likambo mokomoko. Koyekola likambo mokomoko oyo Biblia elobeli ezali lolenge ya malamu ya koyeba makambo oyo Biblia eteyaka. Osengeli kobanda na “
mateya ya ebandeli” mpe na nsima mateya ya “
bato oyo bakɔmɛli.” (Baebre 6:1, 2) Soki ozali kokokanisa bavɛrsɛ ya Biblia, okomona ete biteni mosusu ya Biblia elimboli biteni mosusu, ata biteni oyo “
ezali mpasi moto akanga ntina na yango.”
—2 Petro 3:16.
Ndimá basusu básalisa yo. Biblia elendisi biso tóndima basusu básalisa biso mpo tóyeba yango malamu. (Misala 8:30, 31) Batatoli ya Yehova bayekolaka na bato Biblia ofele. Ndenge moko na bakristo ya liboso, Batatoli ya Yehova basalelaka Biblia mpo na kosalisa basusu báyeba oyo Biblia eteyaka mpenza.
—Misala 17:2, 3.
Makambo oyo ezali na ntina te
Ozala moto ya mayele to otánga kelasi ya milaimilai. Bantoma 12 ya Yesu bayebaki Makomami mpe bazalaki koteya bato mosusu; nzokande bato bazalaki kotalela bantoma yango mosusu ete bazali “
bato batángá kelasi mingi te mpe bato mpamba.”
—Misala 4:13.
Mbongo. Okoki koyekola makambo oyo Biblia eteyaka ofele, okofuta te. Yesu ayebisaki bayekoli na ye ete: “
Bozwi ofele, bópesa ofele.”
—Matai 10:8.


text:
Ebandeli 9:1-29
8 Mpe Nzambe alobaki lisusu na Noa mpe na bana na ye elongo na ye ete: 9 “Mpe talá, ngai nazali kosala kondimana na ngai elongo na bino mpe elongo na bana na bino nsima na bino, 10 mpe elongo na molimo nyonso ya bomoi oyo ezali elongo na bino, na kati ya bandɛkɛ, na kati ya banyama mpe na kati ya bikelamu nyonso ya bomoi na mabele elongo na bino, banda na oyo nyonso ebimi na masuwa tii na ekelamu nyonso ya bomoi ya mabele. 11 Ɛɛ, nazali kosala kondimana na ngai elongo na bino: Mosuni nyonso ekobomama na mpela lisusu te, mpe mpela ekobima lisusu te mpo na kobebisa mabele.”
12 Mpe Nzambe abakisaki ete: “Oyo ezali elembo ya kondimana oyo nazali kotya kati na ngai ná bino mpe ná molimo nyonso ya bomoi oyo ezali elongo na bino, mpe ekoumela na mabota oyo ekoya mpo na ntango oyo etyami ndelo te. 13 Natye monama na ngai na lipata, mpe yango esengeli kozala elembo ya kondimana kati na ngai ná mabele. 14 Mpe ekosalema boye: ntango nakoyeisa lipata likoló ya mabele, monama ekomonana mpenza na lipata. 15 Mpe nakokanisa mpenza kondimana na ngai oyo ezali kati na ngai ná bino mpe molimo nyonso ya bomoi, kati na mosuni nyonso; mpe mai ekokóma lisusu mpela te mpo na kobebisa mosuni nyonso. 16 Mpe monama esengeli kobima na lipata, mpe nakomona yango mpenza mpo nakanisa kondimana ya ntango oyo etyami ndelo te kati na Nzambe ná molimo nyonso ya bomoi na kati ya bikelamu nyonso ya mosuni oyo ezali na mabele.”
17 Mpe Nzambe azongelaki koloba na Noa ete: “Oyo ezali elembo ya kondimana oyo nazali kotya kati na ngai ná mosuni nyonso oyo ezali na mabele.”
18 Mpe bana ya Noa oyo babimaki na masuwa ezali Seme mpe Kame mpe Yafete. Na nsima Kame abotaki Kanana. 19 Bango misato bazalaki bana ya Noa, mpe uta na bango nde bato nyonso ya mabele bapalanganaki epai na epai.
20 Bongo Noa abandaki kosala mosala ya bilanga mpe abandaki kolona elanga ya vinyo. 21 Mpe abandaki komɛla vinyo mpe alangwaki, bongo amitikaki bolumbu na kati ya hema na ye. 22 Na nsima Kame, tata ya Kanana, amonaki bolumbu ya tata na ye mpe akendaki koyebisa bandeko na ye mibale na libándá. 23 Na yango, Seme ná Yafete bakamataki elamba mpe batyaki yango na mapeka na bango mpe batambolaki na kozongáká nsimansima. Bongo bazipaki bolumbu ya tata na bango, wana bilongi na bango ezalaki kotala epai mosusu, mpe bamonaki bolumbu ya tata na bango te.
24 Nsukansuka Noa alamukaki na mpɔngi ya vinyo na ye mpe ayaki koyeba oyo mwana na ye ya nsuka asalaki ye. 25 Na yango alobaki ete:
“Kanana alakelama mabe.
Akóma mpenza nsuka ya baombo ya bandeko na ye.”
26 Mpe abakisaki ete:
“Yehova, Nzambe ya Seme, apambolama,
Mpe tiká Kanana akóma moombo na ye.
27 Tiká Nzambe apesa Yafete esika moko monene,
Mpe ye afanda na bahema ya Seme.
Tiká Kanana akóma mpe moombo na ye.”
28 Mpe Noa aumelaki lisusu na bomoi mbula nkama misato na ntuku mitano (350) nsima ya mpela. 29 Na bongo, mikolo nyonso ya Noa ezalaki mbula nkama libwa na ntuku mitano (950) mpe akufaki.


text:
Part.5 Brâvo! Ndenge Bana Ya Tshangu Balobi Que Candidat Na Bango Na 2011 Ezali Le Rais, Kitoko.
Part.4 Brâvo! Ndenge Bana Ya Tshangu Balobi Que Candidat Na Bango Na 2011 Ezali Le Rais, Kitoko.
Part.2 Brâvo! Ndenge Bana Ya Tshangu Balobi Que Candidat Na Bango Na 2011 Ezali Le Rais, Kitoko.
Part.1 Brâvo! Ndenge Bana Ya Tshangu Balobi Que Candidat Na Bango Na 2011 Ezali Le Rais, Kitoko.
Part.5 Brâvo! Ba Mamans Ya Bundes, Maloba Na Bino Ezali Liteya Monene Pona Ba Cons Mbattants.
Part.5 Boyoka Ndenge Balobeli Bana Ya Ba Ex: Mobututiste Oyo
Shahrukh Khan Interview (Part 5) - Rab Ne Bana Di Jodi
Part.5 Monsieur Moka, Avant Ya Koya Kosolola Na Ba Kuluna Na
Part.2 Brâvo! Ba Mamans Ya Bundes, Maloba Na Bino Ezali Liteya Monene Pona Ba Cons Mbattants.
Part.4 Brâvo! Ba Mamans Ya Bundes, Maloba Na Bino Ezali Liteya Monene Pona Ba Cons Mbattants.
Part.1 Brâvo! Ba Mamans Ya Bundes, Maloba Na Bino Ezali Liteya Monene Pona Ba Cons Mbattants.
Bana Ya Tshangu, Barumbu, Kitambo, Bakebisi Ba Kuluna Ya Pot
Part.3 Brâvo! Ba Mamans Ya Bundes, Maloba Na Bino Ezali Liteya Monene Pona Ba Cons Mbattants.
14,34-s24h7-medium-gdynia-prawda O Fukushimie Part 5 Cz 1 2 Dr Piotr Bein -to Jest Ogromny Zamach Na Ycie 15 04 2011
14,35-s24h7-medium-gdynia-prawda O Fukushimie Part 5 Cz 2 2 Dr Piotr Bein -to Jest Ogromny Zamach Na Ycie 15 04 2011 S24h7
Victoire Oyo Ezali Ya Peuple Congolais Tout, Ezala Bino Ba Oyo Bo Votaki Le Rais Te.
Part.4 Boyoka Ndenge Balobeli Bana Ya Ba Ex: Mobututiste Oyo
Part.2 Boyoka Ndenge Balobeli Bana Ya Ba Ex: Mobututiste Oyo
Part.1 Boyoka Ndenge Balobeli Bana Ya Ba Ex: Mobututiste Oyo
Algerie Ya Bladi Part 5 Dj Aliloo
Part.5 Ba Coup Oyo Tozwaka Na Vie, Ezalaka Ignorance Na Biso Moko Bato, To Erreur Ya Nzambe?
Phuppi Ka Larka Ya Khala Ka Larka Part 5
Part.5 Apotre Ya Suede Avant Ya Koloba Liboso Ya Camera, Batunaka Nanu Info, Mawa Nayo!
özcan Deniz / Ya Sonra Filmi Part 5. Kısım
Bana Herşey Yakışır 24 Part 5 ş Wwwolaywebcom
Ya Sonra Part 5


text:
Nous avons la profonde douleur de vous annoncer, le décès inopiné de la Maman de Bishop, le charismatique, le pasteur people Tshatumba.
Maman Henriette Mishika est décédée, le mardi 9 décembre à Kinshasa à l’âge de 61 ans.
La veillée mortuaire se tiendra le vendredi et samedi au 12 cours de Maraîchers à La Courneuve, 93120 (Hôtel de Ville).
Pour présenter vos condoléances au Bishop Tshatumba, composez le 0033646123733.
RDCongo Infos présente ses condoléances les plus émues à la famille du charismatique Tshatumba
Le Bishop TSHATUMBA en deuil
39 commentaires
-
Tshatumba omoni sikoyo olakelaki kabila liwa mais ezui
Yo moko ko lela te.oyoki zongisa muansi ya batu ozuaki
Ofingisi biso ba pasteur trop .
-
Mes meilleurs voeux a la famille, que son ame se repose en paix
-
MAMAN YA TSHATUMBA AKUFI NA AGE YA 61 ANS. BONGO YE MUANA AZALI NA AGE NINI? TOZALI NA BESOIN YA PRECISION. BOTIKA MASEKI WANA.ABOTAKI YE NA AGE NINI? QUE SON AME REPOSE EN PAIX!
-
A MONAKA MOSIKA, napesi yo merçi, mpe lokumu ya nzambe epesa yo mbongo,santé et vision. Zala mwana ya mayele,kokende kosala ewulu wala te,congo notre mére azali na besoin na yo mpo bana na ye basalela lokumu, kolanda ba kuluna combatufi lokola ba GOBLE te,timbela bameli diamba wana !!!!
-
GOBLE! MOLEKI ZOBA NA BELESI LOLA,malade ezali nde yo,otambolaka pamba pamba na matonge,osalaka te, mbongo ya ba assistants nde eleyisaka bino kuna na lola,toyeba bino banda kala,bino nionso na ba savoka congolais oyo batonda na belesi,ba salaka kaka droit na université,ba options misusu bayebi yango te,goble zoba moko ya mubesu. A mon àge nabota yo,mpe bana na gayi misato basilisa classe, oyokaka ba kombo ya mibale,bana oyo bazali kopesa kombo ya congo lukumo na france, babotama awa na france,bazali ba kuluna lokola yo na ba combatufi oyo boye na poto na 18 heures te, amen, yoka soni !!
-
INFORMATION OYO IL FAUT TO VERIFIER YANGO PASTOUR TSHIA-MUPEPE AZALI CAPABLE DE TOUT PONA AZUA MBONGO YA COTISATION ASALA LEYETTE YA MAMIE EX MWASI YA BABIN OYO ABOTOLA AZOBOTA KALA TE. MAIS SOKI EZALI YA SOLO BISO NIONSO BA COMBATTANT NABA COLLABO TOSENGI NAYO TSHIATUMBA KENDE KIN OKUNDA MAMAN. SALA TOUT DEFA ATA BA MBONGO KITA KIN PE OZONGA OPESA BISO COMPTE RENDU. BATU OSENGA PARDON BA ZACHARIE, FRANCIS KALOMBO, MENDE BAKO PROTEGER YO KANAMBE AKOKANGA YO TE. SALA TOUT BATU NA CONGO BAZOZELA KAKA YO PONA KOKENDE KOKUNDA MAMAN.
-
Bishop Tshatumba,je pense et constate qu’epreuve ou souffrance ne sont pas synonymes de malheur ou de tristtesse . Le mal est absurde (nionso oyo ozalaki kolakisa biso na internet). Lelo oyo oyebi que c’est l’amour qui empeche le mal d’étendre encore plus ses ravages . Par exemple,le mal de la pauvreté qui pousse le combatufi d’etre agressif nakoyina ba ndeko na ye na mosika mboka ya ba paya oyo biso nionso to yaki komeka mpo tosalisa congo na biso . Lelo oyo oyoki pasi na motema ndenge ba familles ya Kabila bayokaki pasi na nionso oyo ozalaki koloba na ndeko na bango ! Banda lelo oyo yeba que c’est l’amour qui peut nous aider à ne pas ajouter du mal au mal à celui qui existe . Courage,nzambe abatela molimo ya maman epayi akeyi . Kobanga eloko moko te ;kende kinshasa kokunda maman,okosepela mpe okokamwa que ba kosaka bino awa. BARAMOTO azali na kin,nani akanga ye ? Le RAIIIIS,le democrate akosala yo rien mpe oko changer camp yo moko na ba vérités oyo oko vivre na léopolville poto mwindo !!!!
-
Tshatumba kende na kin okunda mama nayo , soki okeyi te donc oza na bongo te ou oza na mikanda te , ko kanisa te que kabila ako sala uo eloko , joseph kabila motema pembe , kende na kin otia mama na molangi, mama nayo aboti yo na age ya 6 ans kie kie tshatumba tubela masumu , kendena kin otia mama na toilette
-
@ PAPA ISAAC LE POL… : “QUE, DIEU VOUS BENISSE”, POUR CE “CONSEIL” PLEIN DE “SAGESSE”, ADRESSE A “NOTRE FRERE TSHATUMBA”.- (QUE, PROTEGE LA R.D.C. ET SON PEUPLE).- MERCI…
-
A LIRE : (QUE, DIEU PROTEGE LA R.D.C. ET SON PEUPLE). “QUE, J’ALLAIS ECRIRE” (MERCI).-
-
-
YO ISAAC, OZALI VRAIEMENT MALADE
-
-
thiatumba nalingi kaka nayebisa yo obosani age ya maman na yo pona yo ozali na plus de 55 ans mama na yo akufi na age ya 61 ans donc toloba abotaki yo na age nini? luka obongisa age ya moweyi omoni sikoyo ndrnge esalaka pasi soki moto akufi? ba oyo yo olakelaki liwa bango wana bazali na bomoyi kasi sikoyo maman na yo akeyi moyen apema nakati ya molangi ezali te mawa mingi na ba oyo batikali na buzoba batu lokola ba Odon mbo
-
Mes condoleances pasteur,baye ba fingi yo ozala na usa na anglettere,nabundes tokozua yo,atia kabila na molangi te po nini kanambe boyebi te aboma chebea,armand tungulu,lelo ba europeens bakoma kokanga ba ndeko na bango nionso oyo bakotela ba nazi ozala jeune ou vieux,bino bokotela KANAMBE tokozua ye,un des quatre matin boko change langage merci na bino
-
Mes condoleance mosali ya nzambe charismatique tshatumba,ba oyo ba zui idee ya ko finga yo ba collabo ata batie bakombo ya lokuta toyebi,du courage,ozali oblige te okende kinshasa,zali moto na liloba laisse le mort alle enterre leur mort,kabila azali congolais te oza na droit ya kotia ye na eboka,baye bakomi mabe po na yo lelo basusu basimbi mutu na oyo bakomeli yo,batu oyo batie ba kombo ya lokuta yo general black power,namunzombo niota,batu bokumisi baszalaki ba mlheures lokola bino, bino nde bosenga bango ,soki bozalaki mibali ya solo nde botie ba vrais kombo ba kolabo tokozua bino kaka,kanambe niama nguaku
-
bishop kolanda BA combatufi te kende ko kunda maman na yo.
-
-
MES sinceres condoleances bishop people
que DIEU vous accorde la paix face a cette douleur
-
Ohhh lalalalala,C’est triste ba ndeko na ngai.Botika rancune.Toyeba kolimbisana.Moto nionso na mokili asalaka ba erreurs.Congolais tolingana,toyokana,tolimbisana.L’union fait la force.Asalaki ba erreurs,azongi sima,avandi calme po azali ko réconnaître quand même.Pardon bofinga nga te.Nazali na bolingo ya boka pe ya bino ba ndeko na ngai Congolais mingi.Pasi na motema tango tofinganaka.
-
na comprendre yo mais yebisa BA combatufi batika buzoba, zua charge wana, merci.
-
-
Mes codoleance bishop, mais yebeka que ezuaka mutu nioso ,ko lukaka liwa ya muninga te.
-
TSHATUMBA ABIMI NA FACE YA BADIVE BOZALI FAMILLE TE ?????????BOTALA BIEN FACE OYO AKOKI KOZALA COUSIN YA BADIVE TE OU DEMI FRERE NA YE ???????????
-
MES CONDOLEANCES TSHATUMBA MAIS YO SIKOYO IL FAUT OKENDE MAIS TALA MAKAMBO OLOBA LOBA FRERE <MAIS MERE AKUFI TROP JEUNE DONC YO SIKOYO OZALI NA YO NA BA 37ANS SIKOYO OU 40ANS MAIS OKOMI PORO AVANT FRERE TSHATUMBA ,AMONI ELYSEE MUTU ALIE MERE NA YO POTE BAKALA TE AWA BOZALAKI NA YE NA BA PROBLEME YO PE TIA YE NA MOLANGI
-
On ne souhaite pas les condoléances mes on présente des condoléance
-
tufi ya mobali zoba yo akanisaki liwa elalaka kaka na ndako ya mopaya tozali biso nyioso bawa mutu azali eternel te awa onse tialisusu batu na molangi niamaya zamba
-
JOSEPH-KABILA ,,ANDRE-KIMBUTA,ZACKLE-BABABASWE, JB MPIANA, KOFFI-OLOMIDE, WERRASON,WAZEKWA, LAMBERT-MENDE, ESPRIT DE MORT KANYAMA, NGOYI-MULUNDA,MALU-MALU, MAMAN OLIVE, BASALI YA NZAMBE oyo nde occasion à ne pas RATER bosalisa YE KOooooooooooooohhhh.
-
TSHATUMBA atié maman na ye na MULANGI, atuti ye na EBOKA tu,tu,tu,tu. KENDE KINSHASA kobanga te BAKOSALA YO RIEN pe okozonga ya SIKA, ya MOPIA okoya koteya ba CONS BATTUFIS malamu. TIA numero ya COMPTE BANCAIRE, SVP. JB MPIANA alekisi ye po totondisela ye ZENITH pe EKOTONDA.
-
haaa na bayé na kanisaki ye nde mutu akufaki na banda ko sepela mais bon kende epaya Zaccari apesa yo cotisation
-
Merci pour la publicite gratuite, ko tika ideologie wana te po ozo se retrouver bien na monde virtuel grace na biso!!!
-
-
Paix à l’âme de ta maman. Mais pour toi monsieur le pasteur , la bible ne nous demande pas de condamner , d’injurier ou proférer des menaces de mort à ton prochain. Tu t’es égaré de la parole biblique maintenant que la mort frappe dans ta famille , il est bon pour toi de réfléchir et voir comment tu vas orienter ta vie. Le fameux combat que tu ménes ne t’améneras nulle part car il est déjà perdu d’avance. Si tu comptes devenir homme politique au Congo il est bon de rentrer dans ton pays et faire comme les autres . Tshisekedi que tu soutiens son fils qui habite à Bruxelles le nommé Felix descend à Kinshasa tout le temps quand il veut ou il peut. Mais toi aujourd’hui malheureusement TU ES COINCE!!!!!surêment tu as une peur bleue pour descendre à Kinshasa dans le but d’enterrer dignement ta défunte maman. ALORS SOKI TSHISEKEDI AZALI PRESIDENT YA RDC BENGA YE BAYA KOZUA YO NA AEROPORT DE N’DJILI. Conseil oyo eteya yo . Paix à l’âme de maman.
-
Merçi christian BOKALE.Bien parlé et surtout réflexion pour nous tous encore une fois merçi.
-
-
61 ans ?????
-
Mes sincères condoléances et bon courage.
-
Pour commencer je souhaiterai mes condoléances les plus attristés au charismatique bishop tshiatumba.
Cet homme est un grand homme car un vrai homme est celui qui s’améliore du jour au jour ,tiatumba a fait des bêtises mais comme il est intellectuel (contrairement aux autres chanvreurs)il a compris.
TIA TUMBA , kabila ne te fera rien car tu parlais dans l’ignorance, tous les democrates sont derrières toi
-
maman akufi na láge 61 ans bongo yo moko ozali na áge nini
nzambe abate maman esika akeyi
-
Mes condoleance Bishop tchatunda courage
-
Mes condeleance monsieur tshatumba,courrage.
-
JE CROIS QUE MAMA NA YO KABILA ABOMISI YÉ PONA MAKAMBO OYO OLOBAKI EN PLUS O KOMI COLLABO MAIS TU N’AS PAS RESPECTER
Á LA LETTRE BA DIRECTIVES BA BESAKI YO OSALA ALORS BA BOMI
MAMA NA YO PONA BA PESA YO CORRECTION ENSUITE COMME CELA
OKOYA NA CONGO BONGO BAZUA YO TRES BIEN 1 FOIS POUR TOUS.
-
Bishop toute mes condoléances attristés
Mais omoni maman yo akufi trop jeune à cause ya buzoba na yo ba lingelaka mutu Liwa te .
Kanisa opération mulangi . Mandela akufi na 95 ans derrière ça 27 de prison .
Kabila azali mwana ya Nzambe . Omoni ndenge abêti ba Roger Lumbala ? Na M23 ? Heureusement o tiki combat wana mais Keba Élysée aza grand moyibi Mugalu apesa ye pour aider. Kuthino akima na nyonso na Afrique du sud . Yo na ye boyebani depuis Kin ?
-
Toi ki souhaite la mort chaque jour toi ki mettait les gens dans les bouteilles tu as vu cmt dieu a mis aussi ta mere dans la bouteilles , la mort a rattraper ta mere , si tu as l argent va a kinshasa enterer ta mere malgres tes insultes kabila ne te fera rien , aaaaa faux pasteur tu vois cmt la vie donne des lessons , kende ko kunda mama na kin petit combattant pasteur fauche piakaneur
-
ba condoléances ya trop charisma Courage eza nzela na biso nioso